veteraaniurheilija: toukokuuta 2009\nTämän kirjoitti Christer Sundqvist kello 14:05 37 kommenttia:\nTämän kirjoitti Christer Sundqvist kello 12:41 Ei kommentteja:\nLiikunnan suhteen ei näytä hyvältä. Liikunta on tärkeä osa terveyden edistämistä ja keskiviikkona 27.5.2009 julkistettu Terveyden edistämisen barometri ohjaa ajatuksia vahvasti liikunnan suuntaan. Valitettavasti barometri osoittaa melkoista matalapainetta.\nNuori Suomi ry:n ja Olympiakomitean selvitys paljasti hiljattain, että vain puolet urheilevista nuorista liikkuu terveytensä kannalta tarpeeksi. Seuratoiminta ei yksin riitä, toteaa Nuoren Suomen 12 - 15 -vuotiaiden kilpaurheilun kehityspäällikkö Manu Kangaspunta.\n- Seura- ja lajiharjoittelun pariin tulevilla lapsilla oli ennen lihaskunto olemassa ja peruskuntotaso suht hyvällä mallilla. Perustaidot ovat tällä hetkellä hukassa, kun omatoiminen liikunta on vähentynyt jatkuvasti, Kangaspunta sanoo.\nUrheiluseurojen merkitys nimenomaan terveyden edistämisessä on kuitenkin suuri. Seuroilla on hyvät mahdollisuudet vaikuttaa jäsentensä ruokavalioon ja päihteiden käyttöön, huomauttaa Nuori Suomi ry:n toiminnanjohtaja Teemu Japisson.\nArkiliikuntaa ei monikaan saa työssään entisaikojen malliin. Saadakseen päivän aikana askelia mittariin pitää nimenomaisesti paneutua niiden keräämiseen. Ellei voi kävellä tai pyöräillä koko työmatkaa, onnistuu monelle se, että pysäköi auton mukavalle kävelyetäisyydelle tai jää julkisesta kulkuvälineestä paria pysäkkiä matkan päätepistettä aiemmin ja kävelee loppumatkan. Sama koskee lapsia ja nuoria.\nLasten vähäinen liikunta nousi puheenaiheeksi myös Terveyden edistämisen ajankohtaispäivän keskusteluissa, joista blogissani on erillinen juttu. Suomen Akatemian terveyden tutkimuksen yksikön johtaja Mikael Fogelholm nosti avainrooliin koulumatkat, joiden taittaminen omin voimin takaisi hyvän päivittäisen liikunta-annoksen.\n- Lasten liikkumiseen pitää keskittyä kunnissa. Koulumatkoille tarvitaan turvallisia pyöräteitä. Sen sijana autolla liikkumista voisi hankaloittaa. Esimerkiksi koulun pihaan ei tarvitse päästä autolla, vaan jokainen joutuu kävelemään vähintään viimeiset 500 metriä, Fogelholm visioi.\nLehdistötilaisuudessa yksittäisen kunnan mallia esitellyt Ypäjän kunnanjohtaja Sinikka Malin oli samoilla linjoilla.\n- Meidän täytyisi rohkaistua ehdottamaan vanhemmille, että lapset kulkisivat koulumatkan omin voimin. Usein on kyse siitä, miten lapsi opetetaan liikkumaan. Myös taksimatkojen myöntämisperusteita voitaisiin kiristää, Malin sanoi lehdistötilaisuudessa.\nYpäjällä on muun muassa rakennettu kunnan omin varoin kevyenliikenteen silta, joka parantaa koulumatkojen turvallisuutta. Koulupäivien aikana lapsia liikuttavat nykyään päivittäiset liikuntatuokiot, jotka syntyivät kouluterveydenhoitajan ja opettajien yhteistyössä. Hevospitäjässä urheiluharrastuksen pariin kannustaa myös kunnan oma hevonen.\nMonessa perheessä lasten harrastukset edellyttävät massiivista autoilua illat pitkät. Manu Kangaspunta ehdottaa uutta toimintamallia:\n- Työpäivän jälkeen voisi sohvalle lysähtämisen sijaan toimia sporttisena esikuvana ja pyöräillä lapsen kanssa harjoituksiin.\nAikuisia on Ypäjällä kannustettu liikkumaan kolmivuotisessa LIKSU-hankkeessa. Keski-iän ohittaneille riskiryhmiin kuuluville kuntalaisille tarjottiin henkilökohtaista kunto-ohjelmaa. Siihen kuuluivat testit sekä tapaamiset ohjaajan kanssa, joka vei tutustumaan kiinnostaviin lajeihin - siitä sana taluttaja.\nLähde: Ruokatiedo uutiset, 28.5.2009\nTämän kirjoitti Christer Sundqvist kello 15:34 Ei kommentteja:\nIltalehdessä 17.2.2009 laihdutuksestaan kertonut toimittaja Mervi Mäki-Neste kävi kuuntelemassa luentojani Keski-Suomessa ja haastatteli minua paikallislehteä varten. Toinen luennollani ollut lähetti minulle kopion jutusta. Kiitos!\nHauskasti kirjoitetusta jutusta ja onnistuneesta valokuvasta olin niin mielissäni, että pistän teille vähän Mervin tarinaa tulemaan:\nRavintovalmentaja, filosofian tohtori Christer Sundqvistin kiinnostus ravintoon heräsi, kun hän tutki minkkejä väitöskirjaansa varten. Ravinnolla oli suuri vaikutus minkkien turkin kuntoon, ja hän kiinnostui myös siitä, mitä tapahtuu, kun ihminen laittaa jotain suuhunsa.\n- Siirryin sitten ihmisten ilmoille, naurahtaa hyväntuulinen Sundqvist.\n- Kiinnostuin jo nuorena poikana suomalaisesta perusruoasta ja puhtaista raaka-aineista eli rakkaudella kotona valmistetusta ruoasta. Olin lapsena siinä onnellisessa asemassa, että äiti jäi kotiin lasten kanssa ja päivän kohokohta oli kun saimme kotona tehtyä ruokaa.\nValmiita ruokaratkaisuja oli jo tarjolla 1970-luvulla kotiruoan rinnalle.\nSundqvist surkuttelee sitä, että kotiruokakonsepti ei istu nykyiseen kiireiseen yhteiskuntaan.\n- Pitää äkkiä saada jotain ruokaa. Ehkä maksalaatikkoa voi silloin tällöin nauttia. Minulla on tapana sanoa, että kun mikro sanoo bling, niin silloin on kaikki toivo mennyt. Einekset ovat nuorten tapa ruokailla. Me heidät siihen olemme opettaneet, ei olisi pitänyt antaa periksi.\nSundqvistin ravintotietoisuutta ohjaa hiilihydraattitietoisuus, jossa pyritään kontrolloimaan hiilihydraattipitoisten ruokien osuutta ravinnosta.\n- Liikuntaa hyvin vähän harrastavat syövät aivan liikaa hiilihydraatteja. Niitä ei tarvitse poistaa kokonaan ravinnosta, vaan tärkeintä on parantaa niiden laatua.\nHän nostaa esille hitaasti verensokeria nostavia hiilihydraatteja, kuten vihanneksia, marjoja, hedelmiä, pähkinöitä, palkokasveja, täysjyväviljoja sekä muita juureksia perunaa lukuun ottamatta.\nSundqvist käynnisti viime vuonna nettiblogissaan suuren lisäainemetsästyksen.\n- Jotain on pielessä, jos lisäaineita on paljon. Jos E-koodeja on tuotteessa yli viisi, sitä ei kannata ostaa.\nEpävirallista Suomen ennätystä pitää makeissekoitus, josta löytyi peräti 32 E-lisäainetta. Lähes kaikki Sundqvistille lähetetyt löydökset olivat kahdesta tuoteryhmästä, karkeista ja leivonnaisista, etenkin valmiskakuista.\nSundqvist yhdistää luennoillaan huumorin ja asian. Viime vuonna hänellä oli 100 luentotilaisuutta.\nRavintovalmentajan omat lempiruoat ovat uunissa hiljaa kypsynyt äidin valmistama kaalilaatikko, jossa on runsaasti kaalia ja jauhelihaa. Toinen suosikki on printeisesti valmistettu hernekeitto, jossa on sianlihaa joukossa.\n- Syökää rauhallisesti ruokaa kunnioittaen, Christer Sundqvist muistuttaa.\nTämän kirjoitti Christer Sundqvist kello 10:55 2 kommenttia:\nKirjoitettu 26.2.2009, lisäys tekstiin tehty 27.2.2009 ja 28.5.2009.\nTutustuttuani teidän arvokkaisiin ja rohkeisiin kommentteihin (KIITOS!) uskallan pohtia tätä alla esiteltyä tutkimusta hieman vapaammin. Olen myös lukenut uudemman kerran tuon tutkimuksen. Siitä enemmän tietoa tässä uusimmassa päivityksessä.\nRavitsemuskeskustelun ilmapiiri on muuttumassa Suomessa. Siihen on saattanut vaikuttaa omalta osaltaan Suomen Akatemiassa 9.2.2009 järjestetty keskustelutilaisuus ja lukuisten paikalla olleiden toimittajien arviot ja kirjoitukset keskustelujen annista. Tilaisuudessa esiintyivät vähähiilihydraattista ruokavaliota noudattavat ja kannattavat yhdessä maamme johtavien ravitsemusasiantuntijoiden kanssa. Keskusteluun valikoitui juuri sopiva kokoonpano.\nNyt tässä yhden totuuden maassa voi avoimemmin pohtia miksi tässä laajassa ruokavaliotutkimuksessa ei ollut yhtään todella vähähiilihydraattista vaihtoehtoa. En ole nähnyt tämänsuuntaista arviota vielä, mutta olisikohan syynä vähähiilihydraattisen vaihtoehdon poissaoloon se, että tässä tutkimuksessa lähtökohtana oli nimenomaan runsashiilihydraattisten ruokavalioiden laihdutusvaikutuksen pohdinta. Tulokseksi saatiin, että runsaasti hiilihydraatteja nauttimalla voi toki laihtua jos on sinnikäs!\nAikaansa seuraava ruotsalaislääkäri Andreas "kostdoktorn" Eenfeldt on tänään (27.2.2009) myös kirjoittanut vääristyneestä tutkimusasetelmasta ja lisäksi hän on raivostunut kuultuaan Ruotsin TV:n ajankohtaisohjelman aiheesta.\nMe tarvitsemme ihan erilaisen tutkimusasetelman jos aiomme selvittää laihtuuko vähähiilihydraattisella Atkinsin tyyppisellä ruokavaliolla yhtä hyvin vaiko vielä paremmin. Tutkijoilla täällä Suomessakin pitäisi olla rohkeutta toteuttaa seuraavanlainen koeasetelma:\nRyhmä 1. Laihduttaa ravitsemusterapeutin ja lääkärin ohjauksessa kahden vuoden ajan Valtion ravitsemusneuvottelukunnan ohjeilla.\nRyhmä 2. Laihduttaa Atkinsin ruokavalion avulla lääkärin (esimerkiksi ortopedi Antti Heikkilä) ja asiaan vihkiytyneen ravitsemusterapeutin ohjauksessa kahden vuoden ajan.\nOn tulos sitten mikä tahansa, niin saataisiin selvyys onko tuo Atkinsin ruokavalio (Hys hys -ruokavalio) niin hyvä kun väitetään esim. karppaajapiireissä. Tämä asetelma sopisi erinomaisesti väitöskirjaprojektin yhteydessä toteutettavaksi hankkeeksi. Tutkimusasetelma ei ole mielestäni millään tavalla epärealistinen. Lisäksi saisimme ehkä vastauksia monia tutkijoita askarruttavaan kysymykseen: Voiko Atkinsin ruokavalion toteuttaa kahden vuoden ajan kyllästymättä "yksipuoliseen" ruokavalioon, jossa syödään niin paljon rasvaa koko ajan? Saako sillä ruokavaliolla tyydytettyä suojaravintoaineiden saannin ja mitä tapahtuu veren rasvaprofiilille?\nPistetäänkö töpinäksi professori Matti Uusitupa? Onko sinulla väitöskirjaprojektiaan käynnistävää ravitsemustutkijaa tarjolla?\nSuomessa käynnistyy Jyväskylän ammattikorkeakoulussa kesäkuussa 2009 fysioterapiaa opiskelevien Heikki Laatikaisen ja Johanna Joutsenen toimesta pienimuotoinen tutkimus vähähiilihydraattisen ruokavalion vaikutuksesta laihtumiseen, vointiin, mielekkyyteen, nälänhallintaan, terveyteen jne. Olen luvannut toimia opinnäytetyön yhteyshenkilönä ja asiantuntijana.\nÄskettäin (26.2.2009) ilmestyneessä New England Journal of Medicine lääkärilehdessä on tutkittu erilaisia laihdutusruokavalioita kahden vuoden ajan. Arvostettu ja tunnettu tutkijajoukko päätyy tällaiseen johtopäätökseen: Yhdelläkään laihdutusdieetin kannattajalla ei ole syytä röyhistellä rintaansa. Laihtua voi millä dieetillä tahansa. Tärkeintä on ammattimainen lähestymistapa, dieetin oikeaoppinen noudattaminen ja sinnikkyys. Dieetistä täytyy pitää kiinni riittävän pitkään. Kannattaa liikkua paljon.\nTutkimus pyrki siis löytämään vastauksen kiihkeänä vellovaan dieettisotaan. Yli 800 ylipainoista tai lihavaa amerikkalaista seurattiin kahden vuoden ajan. Käytössä oli neljä eri laihdutusdieettiä. Kaksi dieettiä, joissa syötiin paljon rasvaa ja rajoitettiin hiilihydraattien saantia. Kaksi dieettiä, joissa vähennettin rasvan saantia ja syötiin enemmän hiilihydraatteja. Dieeteissä pyrittiin noin 750 kilokalorin energiavajeeseen viikossa. Kaikki osallistujat saivat ammattiapua ja heitä kehotettiin harrastamaan liikuntaa 90 minuuttia viikossa (tosi vähän!).\nPuolen vuoden kuluessa dieetin aloittamisesta oli keskimäärin menetetty 6 kiloa eri dieettiryhmissä. Ryhmien välillä ei ollut mitään eroa. Vuoden kuluttua lähes kaikki olivat saaneet todeta kilojen hiipineen takaisin. Niinpä kahden vuoden kuluttua saatiin hyvin vaatimaton 3-4 kilon laihdutustulos. Vain 15 prosenttia laihduttajista oli laihtunut 10 prosentin verran (esim. 100 kiloa painava oli laihtunut 10 kiloa) ja älyttömän harva (4 %) oli laihtunut enemmän kuin 20 kiloa.\nParhaiten onnistuivat ne laihduttajat, jotka osallistuivat säännöllisiin ryhmätapaamisiin. Tutkijat saivat esiin 0,2 kilon laihdutusvaikutuksen jokaista tapaamiskertaa kohti. Ryhmässä kannattaa siis laihduttaa.\nTutkijoiden mukaan salaisuus ei siis löydy vähentyneistä hiilihydraateista, rasvoista tai proteiineista. Salaisuus löytyy vähentyneestä ruoan mukana saadusta energiasta. Dieettien epäonnistumisena tätä on pitkälti pidettävä. Suosittujen dieettikirjojen ja internetin keskustelukanavien ylläpitämä ajatus energiaravintoaineiden keskinäisten suhteiden tärkeydestä, lepää aika hataralla pohjalla. Esimerkiksi vähähiilihydraattiset ruokavaliot, joissa syödään virallisia suosituksia huomattavasti enemmän rasvaa ja proteiinia, ovat saavuttaneet suuren suosion. Tärkeämmäksi kriteeriksi laihdutustuloksen pysyvyyden suhteen näyttäisi jäävän se miten laihduttaja pystyy ylläpitämään kalorivajetta riittävän pitkään ja laihdutustuloksen saavutettuaan motivoituu jatkamaan valitsemallaan tiellä. Monilla erityyppisillä dieettiratkaisuilla laihdutus onnistuu. Laihdutustuloksen pysyvyys jää suurimmaksi ongelmaksi.\nTutkijat pitävät hyvänä sitä asiaa, että vähärasvaisuuden mantra saa rinnalleen muita ratkaisumalleja, kuten näitä vähähiilihydraattisiakin virityksiä. Sillä kyllä vähähiilihydraattisella ruokavaliolla laihtuu, se on tutkijoiden mielipide. Tämän seikan kieltäminen on sulaa hulluutta.\nMonia laihdutustutkimuksia leimaa lyhytaikaisuus. Yli vuoden kestäviä tutkimuksia on todella vähän. Tässä referoitavana olevassa tutkimuksessa ylipainoiset koehenkilöt noudattivat dieettiään 2 vuotta. He saivat monipuolista, yksilöllistä ja riittävää tukea koko laihdutuskauden ajaksi.\nLaihtuminen johti parempiin veriarvoihin. Mielenkiintoista oli havaita, että hiilihydraattien rajoitus paransi (lisäsi) hyvää HDL-kolesterolia ja rasvojen saantia rajoittavat dieetit paransivat (laskivat) pahaa LDL-kolesterolia. Kaikilla laihduttajilla insuliiniarvot paranivat, paitsi niillä laihduttajilla, jotka söivät paljon hiilihydraatteja. Korkeana pysyttelevä insuliini on diabeteksen riskitekijä. Tulkitsen tämän sillä tavalla, että hiilihydraattien rajoitukselle on näyttöä myös tämän tutkimuksen pohjalta.\nTyly juttu: Laihduta millä dieetillä tahansa ja varaudu vaatimattomiin tuloksiin.\nAinoat varmat asiat: Laihtua voi vain jos vähentää energiansaantiaan ja harrastaa enemmän liikuntaa.\nYksilötasolla voidaan varmasti saavuttaa parempiakin tuloksia. Tärkeää on valita sellainen laihdutusdieetti, jolla voi olla lopun elämäänsä. Hiilihydraattitietoisuus on suuri etu. Rasvoilla ei pidä läträillä ja liian kevyesti (rasvattomasti) elämisellä ei saavuteta minkäänlaisia hyötyjä.\nOlisikohan syytä syödä ruokaa sillä tavalla, että nälkä pysyy hyvin loitolla (täysjyvää, kananmunia, lihaa, luonnollisia rasvoja), välttää makeita välipaloja, liikkuu paljon ja varautuu siihen, että laihdutus on koko elämää käsittävä projekti?\nTämän kirjoitti Christer Sundqvist kello 10:18 36 kommenttia:\nTyypin 1 diabetes (lasten sokeritauti) on Suomessa yleisempi kuin muualla maailmassa. Sairauden tarkkaa syntymekanismia ei tunneta, väittää lääketieteellisen väitöskirjan tekijä Johanna Lempainen 2.6.2009 Turun yliopistossa. Alle 5-vuotiaiden diabetestapaukset tulevat kaksinkertaistumaan Euroopassa vuoteen 2020 mennessä, kertoo Lancet -lääkärilehti tänään 28.5.2009 nettiversiossaan.\nKaksi ikävää uutista, jotka muistuttavat siitä, että terve lapsi ei ole mikään itsestäänselvyys. Olkaa kiitollisia jos lapsenne on terve.\nLancet -lehden tutkimus perustuu diabetesrekisterien tarkkaan seurantaan Euroopan maissa. Christopher C Patterson, Gisela G Dahlquist, Eva Gyürüs, Anders Green ja Gyula Soltész keräsivät tiedot vuosina 1989-2003. Tänä aikana 29 000 lasta ja nuorta sairastui diabetekseen. Diabetes lisääntyi kaiken kaikkiaan noin 3,9 prosentilla joka vuosi. Vastasyntyneiden lasten diabetes aina 4-vuotiaiksi asti lisääntyi kaikkein eniten (5,4%) kun taas varhasinuorilla (10-14 -vuotiaat) diabetes laukkasi 2,9 prosentin vuosivauhdilla. Näiden tietojen pohjalta tutkijat ovat arvioineet miten monta lasta sairastuu diabetekseen ennen vuotta 2020. Tulokseksi tuli häkellyttävä noin 70 prosentin lisäys diabetestapauksissa, jos tämä ikävä trendi jatkuu. Tämä tarkoittaa sitä, että 160 000 lasta sairastuu diabetekseen vuonna 2020 (vuonna 2005 vastaava määrä oli 94 000).\nLancet -lehdessä kirjoittavat tutkijat pitävät mahdollisina syinä lisääntyneeseen diabetekseen lapsilla, muutoksia elinolosuhteissa ja yleistyneitä keisarinleikkauksia. Väitöskirjaansa puolustava Lempainen pitää syinä lasten muuta sairastelua ja äidinmaidonkorvikkeita.\nJohanna Lempainen tutki väitöskirjaansa varten eri tekijöiden – varhaislapsuuden virusinfektioiden, lehmänmaitopohjaisen äidinmaidonkorvikkeen ja perinnöllisen alttiuden – merkitystä tyypin 1 diabetekseen liittyvän autoimmuniteetin syntymisessä. Lempainen tutki lapsia, joilla oli kohonnut perinnöllinen riski sairastua diabetekseen.\nJohannan tutkimuksessa huomattiin, että varhaislapsuudessa sairastettu sytomegalovirus- tai enterovirusinfektio ei yksinään lisännyt autoimmuniteetin riskiä. Ennen puolen vuoden ikää sairastettu rotavirusinfektio sen sijaan lisäsi autoimmuniteetin riskiä hieman. Autoimmuniteetilla tarkoitetaan tilaa, jossa immuunipuolustus virheellisesti hyökkää elimistön omia kudoksia vastaan. Tässä tapauksessa tuhoutuu haimakudosta.\nTarkemmissa tutkimuksissa osoittautui, että enterovirusinfektio oli autoimmuniteetin riskitekijä niillä lapsilla, jotka olivat saaneet lehmänmaitopohjaista äidinmaidonkorviketta ennen puolen vuoden ikää.\nLempaisen väitöskirja osoittaa, että tutkittaessa yksittäisen ympäristötekijän merkitystä autoimmuniteetin kehittymisessä pitäisi ottaa huomioon myös eri ympäristötekijöiden ja perinnöllisen alttiuden yhteisvaikutus. Lancet -lehdessä julkaistu artikkeli aukaisee silmät todella vaikealle ongelmalle: lasten diabetekselle.\nSuomen Lääkärilehti kirjoitti Johanna Lempaisen väitöskirjatyöstä. Dagens Medicin kirjoitti yleistyvästä diabeteksesta Euroopan lapsilla. Lisää tietoa voitte hakea Lancet -lehden diabetesteemaan keskittyvästä numerosta, joka ilmestyi 23.5.2009.\nTämän kirjoitti Christer Sundqvist kello 08:24 Ei kommentteja:\nTerveys ja vastuullinen yritystoiminta - leikkipuistoista kulutuksen kentille\nOlin 27.5.2009 Kansallismuseon auditoriossa kutsuseminaarissa, jossa juhlistettiin viidettä Terveyden edistämisen ajankohtaispäivää. Terveyden edistämisen keskus ry (Tekry) järjesti seminaarin yhdessä Elinkeinoelämän keskusliiton, Eduskunnan terveyden edistämisen asiantuntijaryhmän, Sitran, Sosiaali- ja terveysministeriön, Terveyden edistämisen politiikkaohjelman, Terveyden ja hyvinvoinnin laitoksen, Työ- ja elinkeinoministeriön ja UKK-instituutin kanssa. Oli varsin mielenkiintoinen tilaisuus!\nSeminaarissa pohdittiin yksittäisissä puheenvuoroissa ja keskustelupaneelin kautta mahdollisuuksia luoda ja vahvistaa terveyttä ja hyvinvointia maassamme. Kuntien ja valtion lisäksi myös yritykset voivat päätöksillään vaikuttaa merkittävästi siihen, millaisiin valintoihin ihmiset arkielämässään päätyvät. Erityisen herkässä asemassa ovat lapset ja nuoret, joiden terveyden edistäminen vaatii uusia näkökulmia ja kumppanuuksia elinkeinoelämän, julkisen sektorin ja järjestöjen välillä.\nYrityksillä on paljon vaikutusvaltaa kansalaisten arkipäivän valintoihin. Onko vastuullinen yritystoiminta todellista - vai pelkkiä sanoja vuosikertomusten sivuilla? Mitä terveyttä edistävä toiminta on yritysten näkökulmasta? Jotta kansalaisten terveys edistyy, tarvitaan uudenlaista ja ennakkoluulotonta yhteistyötä eri toimijoiden välillä. Miten yhteiskuntavastuu tulee näkyväksi yritysten ja järjestöjen välisessä yhteistyössä?\nYritystoimintaa säätelevät useat lait ja säädökset, joilla suojataan terveyttä ja ehkäistään haittoja. Mitä on vastuullinen yritystoiminta erityisesti suhteessa lapsiin ja nuoriin? Mikä on tuotekehittelyn, markkinoinnin ja mainonnan rooli?\nTässä muutamia kysymyksiä, joihin etsittiin vastauksia. Olen koonnut teille muutamia päivän antiin liittyviä kohokohtia. Paikalla oli muitakin toimittajia, joten pyydän seuraamaan lehtikirjoittelua tasapuolisen kuvan saamiseksi. Minä olen saattanut hyvin valikoivasti kuunnella ja katsella seminaarin antia.\nHenkilöstöjohtaja Antero Levänen HOK-Elannosta puhui rauhallisesti aiheesta ”Kumppanuudella terveyttä edistäviä tekoja”. Olin myönteisesti yllättynyt siitä miten laaja-alaisissa hankkeissa yritys oli mukana. Saimme kuulla erinomaisia esimerkkejä siitä miten vastuullinen yritys voi edistää sponsorointia ja kantaa sosiaalista vastuutaan. Terveyttä ja vastuullisuutta edistävinä hankkeina Levänen esitteli mm.\nPunaisen Ristin jäsenhankintakampanjat (Sokoksissa ja Prismoissa voi liittyä SPR:n jäseneksi). ”Paljon Väliä” -projekti oli ensimmäinen yhteistyöprojekti SPR:n ja HOK-Elannon välillä. Teemoina oli vertaissovittelu, suvaitsevaisuus ja ensiapu. Sen jälkeen tuli monien tunnistama ”Tärkeät minuutit” –projekti, joka jatkoi ensiapulinjalla kouluissa ja eri tapahtumissa. Nyt on käynnissä vuoteen 2011 asti erityinen nuorisoprojekti, jossa yritetään tukea ja motivoida oppimisvaikeuksien kanssa kamppailevia koululaisia (”LäksyHelppi”). Erinomaisia projekteja jossa yritys antaa taloudellista tukea mm. uusien vapaaehtoisten koulutukseen.\nHelsingin kaupungin nuorisoasiainkeskuksen kanssa on jännä yhteistyökuvio meneillään. ”Duunisauma” –projekti kouluttaa nuoria työelämään ja antaa heille välineitä itsenäiseen työnhakuun. Nuorisoasiainkeskuksen kanssa käynnistyi myös äskettäin pilottiprojekti nimeltään ”Junnut jeesaa”. Siinä nuoret auttavat ikääntyneitä eri tehtävissä. Parhaimmat kokemukset oli saatu kännykän ja tietokoneen käyttöopastuksessa. Nuoret näyttävät mitä kaikkea puhelimella ja tietokoneella voi tehdä.\nSitten vielä yksi sydäntä lämmittävä hanke: ”Ruoka-apua vähävaraisille”. HOK-Elanto jatkaa Veikko ja Lahja Hurstin työtä jopa 100 000 euron arvoisella tuella. Elintarvikkeita jaetaan vähävaraisille ja järjestetään kodittomien joulujuhla.\nHenkilöstöjohtaja Antero Levänen sai ansaitut aplodit seminaariväeltä.\nPuheenjohtaja FT Seija Sihvola, Lasten terveysfoorumista (LTF), piti ansiokkaan ja tietorikkaan puheen lapsista ja nuorista yhteiskuntavastuullisilla markkinoilla. Tohtori Sihvola piti yhteiskuntavastuuta moniulotteisena toimintana kansalaisten hyvän elämän edistämiseksi. Yhteiskunnassa on paljon riskitekijöitä, jotka vaarantavat sen miten koemme tasapainoisen ja onnellisen lapsuuden. Haaste taata jokaiselle lapselle ja nuorelle hyvä henkinen, psyykkinen ja fyysinen hyvinvointi on vakavaa yhteiskuntavastuuta.\nSihvola nosti esille työyhteisöjen vastuun, jota voisi parhaiten toteuttaa tukemalla vanhemmuutta. Käytännössä tämä voisi tarkoittaa perhevapaiden kunnioittamista, osa-aikatyön mahdollistamista, joustavia työaikoja, kohtuuttoman runsaan ylityön välttämistä ja muunlaista perhemyönteistä työkulttuuria.\nYrityksiin kohdistuu paljon yhteiskuntavastuun painetta. Yhteiskuntavastuun toteuttaminen kulminoituu voimakkaasti rahaan ja erityisesti syyniin jää yritysten voitonjako: heruuko siitä jotain myös ”yleiseen hyvään”, vai kasvattaako se vain omistajiensa varallisuutta. Taantuma saattaa johtaa siihen, että yrityksen voitto jätetäänkin yrityksen käyttöön toiminnan kehittämisrahaksi, eikä ylimääräistä väljää raha olekaan. Viisaat yritykset osaavat kuitenkin aina jakaa voitostaan myös työyhteisönsä ulkopuolisille vaikka todellinen voitto ei suuri olisikaan. Antamisen ilo ei ole kuollut eikä kuopattu!\nVastuu yrityksen tuottamista palveluista ja tuotteista avaa herkullisia näkökohtia kriittiseen tarkasteluun. On tuotteita ja palveluita, joita ei parhaalla tahdollakaan voi pitää hyödyllisinä lapsille ja nuorille. Tarvitsevatko lapset seksikkäitä vaatteita, jättikokoon pakattua roskaruokaa, väkivaltaisia pelejä, kerrasta hajoavia leluja ym. tupakkateollisuudesta puhumattakaan? Todennäköisesti ei. Ne ovat sellaisia ikäviä tosiasioita, joiden kanssa elämme. Aikuisille tarkoitetut ja lapsille sopimattomat tuotteet ajautuvat lasten näköpiiriin viimeistään internetin kautta.\nElämme kummallisuuksien maailmassa. Äskettäin julkaistiin tutkimus, jonka mukaan brändituotteella on erityinen tehtävänsä: Se lohduttaa nuoria! Vastaavaa koukutusta esiintyy tietenkin myös aikuisten maailmassa, mutta moraalittomalta asia tuntuu silloin kun se kohdistuu lapsiin. Turhien ja vahingollisten tuotteiden ja palvelujen tuotanto on muutettavissa vain jos paineet niiden haitallisuudesta otetaan riittävän vakavasti ja joukkovoima niitä vastaan on riittävän suuri. Kuluttaja voi toki äänestää jaloillaan ja käsillään.\nSeija Sihvola toi meille esimerkin muodossa tällä hetkellä 25-vuotiaat nuoret naiset. Heillä on keskimäärin seuraavanlainen lähtökohta loppuelämälleen:\n20 prosentilla on rasitteena pitkäaikainen sairaus\n33 prosentilla on ylipainoa\njoka viides tupakoi\njoka neljäs ei jaksa juosta puolta kilometriä\njoka neljäs juo vähintään 5 alkoholiannosta viikossa\nEi kovin hyvältä näytä, kuten tiedämme!\nSaimme käytännön esimerkkejä järjestö- ja yrityskumppanuudesta kun yritysyhteistyövastaava Kristiina Helin, Pelastakaa Lapset ry:stä esiintyi yhdessä toimitusjohtaja Toni Toikan kanssa. Toikka on Alekstra Oy:stä.\nTilaisuuden päättäneessä paneelikeskustelussa oli teemana ”Rahat ja terveys - kaikki voittavat?” Paneelin vetäjänä oli toimittaja Annika Damström Ylen aamu-TV:stä.\nNämä asiat jäivät mieleen ystäväni, johtaja Mikael Fogelholmin (Suomen Akatemia, Terveyden tutkimuksen yksikkö ja Terveyden edistämisen keskuksen puheenjohtaja) puheenvuoroista:\n- Pitäisikö mainokset kieltää? Ei me voida lähteä mainoksia kieltävään suuntaan. Kuitenkin on pidettävä huoli siitä, että tuotteesta ei saa sanoa ihan mitä tahansa (esim. perusteettomia terveysväitteitä ei saa esittää).\n- Kuka ohjaa lapset oikeille urille? Vastuun jättäminen vain kotiin voi olla liian hankalaa. Kodit tarvitsevat apua ja niinpä mediakasvatus tulisi olla paljon vahvemmassa roolissa koulujen opetuksessa.\n- Internet antaa mahdollisuuden kontrolloimattomaan nettiyhteisöön, joka voi olla kaikkea muutaman henkilön suuruisesta mielipiteiden laukaisukanavasta aina tuhansien henkilöiden muodostamaan foorumiin asti. (Huomatessaan minut yleisössä) Mikael otti esimerkin alakarppaajista (hiilihydraatteja voimakkaasti rajoittava sekalainen yhteisö). Jos internettiä ei olisi, ei alakarppaajat olisi saaneet niin vahvaa jalansijaa Suomessa. (Olen ihan samaa mieltä kuin Mikael tässä asiassa, mutta näen tässä alakarppajien toiminnassa toki myös myönteisiä seikkoja.)\n- Yrityksissä on aika paljon kaikenlaista kaksinaismoraalia. ”Kännissä olet ääliö” –kampanja toimi esimerkkinä tästä. Panimoteollisuus haluaa, että alkoholijuomia myydään mahdollisimman paljon. Mahdollisesti panimoiden lähtö mukaan tähän kampanjaan pohjautuu siihen havaintoon, että heitä ei kiinnosta kännissä örveltämisen edistäminen. Tästä näkökulmasta katsoen panimoilla saattaa olla jopa aito kiinnostus edistää siistimpiä juomistapoja.\n- Paljon kovempaan riskitestiin joutuu sellainen yritys, joka on valmis yhteiskuntavastuuseen tervehdyttämällä tuotetarjontaansa. Kuvitelkaa jos Kelloggs luopuisi aamiaismuroistaan ja Toni Tiikeristä terveyssyistä (muroissa on paljon sokeria ja suolaa, mutta vähän kuituja). (Erittäin hyvä pointti, Mikael!)\n- Terveysmainonta on pääosin aika siistiä Suomessa. Lastenohjelmien aikana ei juurikaan esitetä pikaruokamainoksia. Aikuisille kyllä sitten tarjotaan mainosten muodossa vaikka mitä hömppää!\nPaneelissa istuivat myös toimitusjohtaja Ritva Hanski-Pitkäkoski Mainostajien liitosta, toiminnanjohtaja Teemu Japisson Nuori Suomi ry:stä, Valion viestintäpäällikkö Taina Lampela-Helin ja ylijohtaja Marita Wilska Kuluttajavirastosta.\nJohtaja Maija Perho (Terveyden edistämisen politiikkaohjelma) kokosi lopuksi hienosti päivän annin.\nLisätietoja voi saada minulta.\nTämän kirjoitti Christer Sundqvist kello 21:41 3 kommenttia:\nTämän kirjoitti Christer Sundqvist kello 15:39 8 kommenttia:\nOle tarkkana alkoholin kanssa - ainakin tällä viikolla!\nPoliisi valvoo 25.5.-31.5.2009 tehostetusti alkoholin käyttöä, sisäasiainministeriö kertoo.\nViikon tavoitteena on alkoholin aiheuttamien haittojen ehkäisy ja vähentäminen erityisesti nuorilla. Alkoholihallinto on mukana valvontatapahtumissa. Poliisi tekee yhteistyötä myös Sosiaali- ja terveysalan lupa- ja valvontaviraston kanssa.\nValvonnan kohteina ovat erityisesti:\nanniskelu- ja vähittäismyynti sekä välitys alaikäisille\nalkoholin nauttimisesta aiheutuvat häiriöt yleisillä paikoilla\nalaikäisten luvaton alkoholin nauttiminen ja hallussapito\njärjestyslain 4 §:n valvonta, jonka mukaan päihdyttävän aineen nauttiminen yleisellä paikalla taajamassa ja julkisessa liikenteessä olevassa kulkuneuvossa on kiellettyä\nLähde: Sisäasiainministeriö, 25.5.2009\nTämän kirjoitti Christer Sundqvist kello 14:10 1 kommentti:\nMaitotuotteet vähentävät verenpainetaudin riskiä iäkkäillä\nPaljon vähärasvaista maitoa ja maitotuotteita nauttivat näyttäisivät säästyvän verenpaineen kohoamiselta muita todennäköisemmin, osoittaa tuore hollantilaistutkimus. Hollantilaisten tutkimus ei ole ensimmäinen, jossa maidon ja verenpaineen yhteys on todettu, mutta se on ainoita, joissa eri maitotuotteita on tarkasteltu erikseen.\nTulosten perusteella maitotuotteisiin liitetty suojavaikutus suurenee mitä enemmän maitoa nauttii. Verrattuna vähiten, eli noin 160 grammaa päivittäin syöviin, noin 700 grammaa maitotuotteita päivittäin syövistä viidenneksen harvempi sairastui verenpainetautiin kuusivuotisen seurannan aikana. Ensimmäisen kahden vuoden aikana yhteys oli hieman voimakkaampikin.\nTarkemmissa analyyseissä yhteys rajoittui tavallisiin ja vähärasvaisiin maitotuotteisiin. Rasvaiset juustot ja maitotuotteet eivät pienentäneet riskiä, tutkijat raportoivat American Journal of Clinical Nutrition -lehdessä.\nTutkimukseen osallistui 2 245 yli 55-vuotiasta rotterdamilaista, joiden verenpaine oli normaali tutkimuksen alkaessa. Kuusivuotisen seurannan aikana verenpainetauti todettiin 984 osallistujalla.\nVähärasvaisen maidon lisäksi muun muassa hedelmien ja vihannesten sekä kananmunien on osoitettu vähentävän verenpaineongelmia.\nUutisjutun kirjoitti Duodecim ja se julkaistiin Poliklinikka -sivuilla.\nLähde: American Journal of Clinical Nutrition 89: 1877-1883, 2009\nTämän kirjoitti Christer Sundqvist kello 11:56 1 kommentti:\nAvainsanat: tutkimukset, verenpaine\nNuuskan terveysvaikutuksista on kertynyt runsaasti tutkimustietoa. Tiivistetysti voidaan sanoa, että nuuskalla on samanlaisia terveyshaittoja kuin savukkeilla, mutta sen keuhkovaikutukset ja savun hiilimonoksidista johtuvat vaikutukset puuttuvat. Näin totesi asian Syöpäjärjestöjen ylilääkäri, LKT Matti Rautalahti, Hengitysliitto Helin, Suomen Action on Smoking and Healthin (ASH) ja Syöpäjärjestöjen järjestämässä seminaarissa 25.5.2009 Helsingissä.\nTilaisuudessa tarkasteltiin nuuskan terveysvaikutuksia, kuultiin ruotsalaisten nuuskankäyttökokemuksia sekä eriteltiin nuuskan markkinoinnissa ja mainonnassa käytettyjä keinoja, joilla se pyritään tekemään houkuttelevaksi ja trendikkääksi nuorten parissa. Lisäksi tilaisuudessa kuultiin sisällöllinen analyysi nuuska-aiheisesta kirjoittelusta mediassa.\n– Nuuskan syöpävaarallisuudesta on kiistelty pitkään, vaikka tieteellisen määritelmän mukaan se on ilman muuta syöpävaarallista. Näyttöä reaalisen syöpäriskin suuruudesta on myös viime vuosina alkanut kertyä. Nuuskan käyttö ei aiheuta yhtä suurta vaaraa terveydelle kuin savukkeiden polttaminen, mutta se lisää merkittävästi sydän- ja verisuonitautien, liikuntaelinten toimintahäiriöiden, diabeteksen ja tiettyjen syöpätautien vaaraa, Matti Rautalahti vahvisti.\nMarkkinoilla olevien nuuskatuotteiden koostumus vaihtelee paljon. Esimerkiksi nikotiinipitoisuus, annoskoot, kosteus ja PH ovat hyvinkin erilaisia eri tuotteilla.\n– Nuuska aiheuttaa riippuvuutta vähintäänkin yhtä paljon kuin savukkeet. Yhden nuuskarasian nikotiinipitoisuus voi vastata jopa 50-75 savuketta. Nuuskankäyttö on myös yhteydessä riskikäyttäytymiseen, erityisesti alkoholinkäyttöön, arvioi lääkäri, hammaslääkäri ja tutkija Seppo Wickholm McNeil Sweden AB:sta.\nViimeaikoina keskustelussa on paljon ollut esillä kysymys, voisiko nuuskankäyttö vähentää tupakointia. Yleisesti tunnetaan myös termi ”the Swedish Experience”, jolla viitataan ruotsalaisten pitkään kokemukseen nuuskan käytöstä.\n– Kosteaa suunuuskaa on käytetty Ruotsissa jo pari sataa vuotta. Suurin nuuskan käyttäjäryhmä on tällä hetkellä 25–35-vuotiaat nuoret miehet. Puolet nuuskaajista tupakoi. Ilmiselvää on, että nuuskaajat haluavat lopettaa nuuskaamiseen aivan yhtä lailla kuin tupakoija tupakoinnin, Seppo Wickholm sanoi.\n– Nuuskan uusi viehätys perustuu siihen, että siitä on tullut samaan aikaan sekä salonkikelpoisempaa että tapa kapinoida yhteiskunnan rajoituksia vastaan. Salonkikelpoistuminen ei ole sattumaa: kymmenessä vuodessa on tultu likaisin sormin huulen alle tungettavasta valuvasta mällistä hienostuneisiin erimakuisiin pussinuuskiin. Näyttääkin siltä että mitä rajoitetumpaa on markkinointi, sitä huolellisempaa on brändinrakentaminen, arvioi suunnittelija Erkki Izarra mainostoimisto 358:sta.\nNuuska-aiheisia lehtikirjoituksia esiintyi talven aikana varsin paljon, sillä tupakkalain uudistusta pohdittaessa julkisuudessa käsiteltiin myös nuuskan täyskieltoa. Viestinnän tutkijat Anne Leppänen ja Sanna-Mari Salomäki Konseptikehitys Kuule Oy:stä arvioivat, että talven nuuskajulkisuudessa esiintyivät enemmän ja monipuolisemmin näkökulmat, joiden mukaan nuuskan täyskielto olisi turhaa.\n– Keskeistä kiellon arvioinnissa oli päättely, että koska haitallisempina pidettyjä tupakkaa ja alkoholia saa myydä vapaasti, nuuskan kielto olisi outoa ja epäloogista.\n– Puheessa nuuskasta esiintyy sama arvojen kiista, kuin terveyden edistämisessä yleensäkin. Terveyssuositukset koetaan helposti negatiivisesti holhoamiseksi, ja tämä halutaan torjua. Vapaus liitetään nautintoaineiden vapaaseen käyttöön – olkoonkin, että nikotiinin aiheuttama riippuvuus on ristiriitaista vapauden arvolle, tutkijat pohtivat.\nLähde: Deskin uutistiedote toimittajille, 25.5.2009\nTämän kirjoitti Christer Sundqvist kello 11:11 Ei kommentteja:\nVasabladet haastatteli 18.5.2009 diabetespotilas Ingemar Erikssonia ja asiantuntijoita Annika Dahlqvistia, Antti Heikkilää ja Christer Sundqvistia.\nIngemarin tapaus on mielenkiintoinen. Hänellä todettiin lihavuuden lisäksi korkea verenpaine ja myöskin verensokeri oli koholla. Hoitona hänelle määrättiin kaksi lääkettä ja hän sai kehotuksen välttää rasvoja. Lisäksi häntä kehotettiin liikkumaan paljon.\nHän onnistuikin pudottamaan painoaan lähinnä kovalla liikunnalla ja nälkäkuurilla. Tuli syksy ja liikunta jäi vähemmälle. Paino nousi entisiin lukemiin.\nSattumalta hän löysi Sten Sture Skaldemanin kirjan. Skaldeman oli pudottanut painoaan 145 kilosta 80 kiloon syömällä paljon rasvoja. Niinpä Ingemar Eriksson päätti kokeilla samaa keinoa. Hän söi lihaa, läskiä, kalaa, voita, kananmunia ja vihanneksia. Jätti kokonaan pois perunan ja muut runsaasti hiilihydraatteja sisältävät ruoka-aineet.\nPienenä ihmeenä Ingemar pitää sitä, että hän laihtui näkemättä nälkää. Lisäksi vapaa-aika täyttyi muustakin kuin liikunnasta. Ingemar on ollut tällä Skaldemanin vähähiilihydraattisella dieetillä noin kolme vuotta. Hänen veriarvonsa ovat kunnossa ja hänellä ei ole korkeaa verenpainetta eikä diabetesta. Hänellä on nerokas muistisääntö, jolla hän osaa valita ruokansa oikein: "Minä vältän kaikkia sellaisia ruoka-aineita joista voi tehdä viinaa".\nMinua tarvittiin jutussa vakuuttamaan toimittajaa, että kolesteroliarvot ovat muillakin VHH-dieettiä noudattaneilla muuttuneet parempaan suuntaan. Ingemar ei ole mikään poikkeustapaus.\nAntti Heikkilä ja Annika Dahlqvist kertovat uusista ravitsemusohjeista diabeetikoille, joihin kuuluu tärkeänä ominaispiirteenä se, että vältetään hiilihydraatteja ja syödään reilusti rasvaa.\nJuttu on ilmestynyt myös ÖT:ssä (Österbottens tidning)\nMeidän kotoinen Diabetesliittomme järjestää diabeetikoille suunnistuskursseja.\nTämän kirjoitti Christer Sundqvist kello 14:08 6 kommenttia:\nTämän kirjoitti Christer Sundqvist kello 12:54 32 kommenttia:\nToimittaja Mats-Eric Nilsson (erinomaisen Petos lautasella -kirjan julkaissut toimittaja) on lukenut Jens Nordfältin tutkimusraportin “Marknadsföring i butik (Liber, 2007). Svenska Dagbladet -lehdessä 24.5.2009 ilmestynyt juttu on ihanaa luettavaa kriittiselle kuluttajalle. Tässä minun omaperäinen selostukseni Nilssonin jutusta.\nRuoka on esillä kaupoissa siten, että ostaisit mahdollisimman paljon ruokaa. Kauppias ja elintarviketoimittaja ovat lisäksi sitä mieltä, että sinun pitää ostaa juuri oikeita ruokia. Ei välttämättä terveellisimpiä mahdollisia ruokia, vaan sellaisia ruokia joiden takia on ollut erityisen kalliita mainoskampanjoita.\nKaupassa sinun pitää tehdä ns. asiakaskierros. Kierrät kaupassa joko myötä- tai vastapäivään, riippuen siitä missä kohtaa on kaupan sisääntuloaukko. Tämän asiakaskierroksen aikana sinun tulee altistua mahdollisimman monelle ruokapakkaukselle. Mitä enemmän ruokapakkauksia näet kierroksen aikana, sitä enemmän sinulla on tapana pistää niitä ostoskärryyn.\nModernin ruokakaupan laidoilla kulkiessasi näet ne ruoka-aineet, joita kauppias myy kaikkein eniten: lihaa, maitovalmisteita ja pakasteita. Näiden ruokien pakkaukset iskostuvat mieleesi kun kiertelet kaupassa. Tämä on elintärkeää mikäli elintarviketoimittaja haluaa muuttaa sinun ostoskäyttäytymistäsi. Esimerkiksi joitakin vuosia sitten toteutettu kevyttuotteiden räjähdysmäisesti noussut myynti, toteutti tätä menetelmää erittäin tehokkaasti. Kevyttuotteet ovat elintarviketeollisuuden kannattavimpia tuotteita ja siksi niitä tyrkytetään joka paikassa ostoskierroksesi aikana. Hämmästyttävän kauan tämä kevyttuotebuumi kestikin, mutta nykyään asiakkaat ovat niin valistuneita, että jättävät nuo tärvellyt elintarvikkeet ostamatta.\nMiten kauppias ajattelee? Esimerkiksi näin:\nSisääntuloväylä on tärkeä paikka! Heti kauppaan astuessaan asiakas on nimittäin kaikkein otollisin kohde kaikenlaisille heräteostoksille. Täällä on ihania tuoksuja ja värejä. Vastaleivottua leipää on tarjolla ja kukkia sekä hedelmiä.\nKauppias varaa mahdollisimman paljon hyllytilaa niille tavaramerkeille, jotka myyvät hyvin. Tavaramerkillä on suunnattoman tärkeä rooli asiakkaan ostoskäyttäytymisessä.\nHyllyjen välillä ei saa olla liikaa aukkoja. Varsinkin keskellä kauppaa, asiakas voi eksyä suunnitellulta reitiltä, jos hänellä on mahdollisuus poukkoilla hyllyjen välillä.\nAsiakkaan ostoskäyttäytymistä seurataan valvontakameroista. Kameroiden tallentamaa kuvaa seuraamalla kauppias voi oppia miten ruoka-aineet pitää sijoittaa. Asiaa tutkitaan myös kuumeisesti eri tutkimuskeskuksissa.\nOn tärkeää, että oma suunnitelmasi liikkua kaupassa, menee mahdollisimman vaikeaksi. Kauhulla kauppias ottaa vastaan asiakkaita, jotka tuttuun kauppaan astuessaan ikään kuin pistävät automaattiohjauksen päälle ja tekevät samoja ostoksia vuodesta toiseen. Ei, tällainen peli ei vetele! Asiakas ei saa suoriutua liian nopeasti kauppareissusta! Eihän kaupalla silloin ole mahdollista altistaa sinua uutuustuotteilleen. Tällainen rutiinikierroksella oleva asiakas ei myöskään näe niitä houkuttelevia tarjouksia tyyliin "osta kolme, maksa vain yhdestä".\nRuokien sijoittelu hyllyille on suurta taidetta ja tiedettä. Jos tuote on vähänkin väärässä paikassa, se uhkaa jäädä ostamatta. Kaikkein tärkein paikka on silmien korkeudella. Ojenna kätesi ja se on siinä se tuote, jota sinun pitää ostaa! Tiede on laskenut, että otollisin paikka tuotteelle on 15 astetta alempana kuin silmien korkeus (keskimääräisellä asiakkaalla). Tällä korkeudella sijaitsevat ne tuotteet, jotka tuovat kauppiaalle parhaimmat mahdolliset voitot. Monesti näille hyllytasoille sijoitetaan kauppaketjun omat tavaramerkit tai jokin kallis brändi, joka on ostanut itselleen tuon paikan kaupassa. Yleensä nämä tuotteet eivät ole sieltä terveellisimmästä päästä. Itse olen havainnut, että alahyllyltä löytyvät useimmin ne kaikkein terveellisimmät tuotteet.\nTämän kirjoitti Christer Sundqvist kello 10:00 2 kommenttia:\nVihdoinkin, ajattelin toiveikkaasti kun luin Suomen Yleisradion 25.5.2009 laatiman kirjoituksen otsikon. Vihdoinkin Suomeen tuodaan Amerikan Diabetesyhdistyksessä (ADA) ja Ruotsissa hyväksytty hoitomuoto, jossa ohjataan diabeetikkoa vähentämään ruoan mukana tulevaa hiilihydraattialtistusta.\nEi hemmetti sentään, purskahtaa hetken kuluttua ilmoille matalassa majassani! Diabetesliitto on mennyt ihan sekaisin! Se on nimittäin sekoittanut suunnistuksen ja diabeteshoidon. Kartanluku on tärkeää rasteja etsivälle suunnistajalle, mutta mitä ihmettä diabeetikko hyötyy Yhdysvalloissa kehitetyistä keskustelukartoista?\nLukekaa tekin Yleisradion välittämä uutinen ja lausukaa sen jälkeen kommenttinne asiasta. Yleisradiolla olisi ollut tarjolla esimerkiksi Helena Hesselmarkin tarina siitä kun hän diabeetikkona tervehtyi jättämällä pois ruokavaliostaan lähes kaikki hiilihydraatit. Sellaisen tiedon varaan Diabetesliitto voisi rakentaa näitä potilasiltojaan. Minä tiedän muutaman kaverin, joka mielellään juttelee näistä asioista. Diabetesliitto tarjoaa keskusteluiltoja karttojen ääressä. Antakaa minun kaikki kestää! Kauheinta tässä on kuitenkin se, että hanketta sponsoroi suuri lääkeyritys Eli Lilly and Company. Sitä ei muuten Yleisradion uutinen mainitse lainkaan.\nUusi diabeteshoito rantautuu Suomeen\njulkaistu tänään klo 06:09, päivitetty tänään klo 08:24\nKuva: YLE / Etelä-Karjala\nUuden keskusteluihin pohjautuvan hoitomuodon kouluttaminen aloitetaan maanantaina Lappeenrannassa. Uusi hoito otetaan ensimmäisenä käyttöön Etelä-Karjalassa mm. alueen lääkäripulan vuoksi.\nUuden diabeteshoidon koulutus aloitetaan maanantaina Lappeenrannassa. Inspiroiviin keskustelukarttoihin perustuva menetelmä on täysin uusi Suomessa.\nKeskusteluryhmissä tapahtuva hoitomuoto käynnistetään ensimmäisenä Etelä-Karjalassa, koska tällä alueella on muuta maata enemmän diabetestä sairastavia. Uudesta hoidosta odotetaan myös helpotusta maakunnan lääkäripulaan, kertoo Diabetesliiton koulutuspäällikkö Outi Himanen.\n- Diabeteksen hoidon resurssit ovat aika niukat. Lappeenrannan seudulla esimerkiksi on kova lääkäripula. Tässä hoitomuodossa on myös mahdollisuus käsitellä asioita suuremman joukon kesken, joten pidemmän päälle voidaan ajatella, että tämä hoito säästää myös aikaa terveydenhuollossa.\nUusi hoito perustuu ryhmäkeskusteluihin, joiden pohjana käytetään Yhdysvalloissa kehitettyjä keskustelukarttoja. Himasen mukaan kartat ja kaikki työkalut, jotka karttojen tueksi on laadittu, innoittavat ja herättävät keskustelua.\n- Oppiminen syvenee keskustelun kautta eri tavalla kuin passiivisesti tietoa vastaan ottamalla.\nAikuistyypin diabetes eli tyypin 2 diabetes lisääntyy Suomessa nopeasti. Vaikka sairauden hoitoon on monia tehokkaita lääkkeitä, ne eivät yksin riitä. Tyypin 2 diabetesta voidaan tehokkaasti estää ja hoitaa liikuntaa lisäämällä ja ruokavaliota keventämällä.\nEtelä-Karjalassa diabetes on jonkin verran yleisempää kuin Suomessa keskimäärin. Eteläkarjalaisista diabetesta sairastaa noin 3,8 prosenttia väestöstä, kun muualla maassa luku on noin 3,3 prosenttia.\nSuomessa diabeetikkoja on noin puoli miljoonaa, joista noin 200 000 sairastaa diabetesta tietämättään. Valtaosalla heistä on tyypin 2 diabetes. Suomessa sairastuneiden määrän arvioidaan kaksinkertaistuvan 10-15 vuoden aikana.\nMaailmanlaajuisesti diabetesta sairastavien määrän arvioidaan nousevan 350 miljoonaan vuoteen 2025 mennessä.\nKoulutusta ympäri Suomea\nDiabetesliiton koulutuspäällikkö Outi Himanen vetää kymmenen Diabetes Keskustelut -menetelmään valmistavaa koulutusta ympäri Suomea tämän kevään aikana.\n- Diabeteksen hoito on haasteellista sekä potilaalle että ammattilaiselle. Diabetesta sairastava tarvitsee tietoa, ja häntä tulee auttaa löytämään itselle sopivimmat vaihtoehdot terveellisempään elämään.\nTämän kirjoitti Christer Sundqvist kello 09:17 Ei kommentteja:


Kemistikilta - Marjapussin säännöt\nHyväksytty Kemistikillan kokouksessa 15.2.2011\nMarjapussi on Kemistikillan perinnepeli. Näitä sääntöjä noudatetaan Kemistikillan Komppa-cupissa.\nPelin tavoitteena on voittaa sovittu määrä eriä. Erävoittoon vaaditaan 12 pistettä.\nPelissä käytetään vain kortteja 6:sta ylöspäin, kortit 2-5 poistetaan pakasta.\nKorttien arvojärjestys suurimmasta alkaen on: ässä, 10, kuningas, kuningatar, sotilas, 9, 8, 7, 6. Maiden arvojärjestys suurimmasta alkaen on: valtti, tikkiin ensimmäisenä lyöty maa, muut maat.\nKaikki kortit sekoitetaan huolellisesti ja jaetaan myötäpäivään aloittaen jakajasta vasemmalla olevasta pelaajasta.\n4§ Erän kulku\nPelissä on kaksi (2) joukkuetta, joissa on kussakin kaksi (2) pelaajaa. Joukkueen jäsenet istuvat siten, että he eivät ole lyöntijärjestyksessä peräkkäin.\nErän ensimmäisen jaon aloittaa pelaaja, jolla on ristiässä. Myöhemmissä jaoissa aloitusvuoro kulkee myötäpäivään siten, että ensimmäisessä jaossa ristiässän pelannut\njakaa seuraavaksi ja hänen vasemmalla puolellaan oleva pelaaja aloittaa jaon.\nLyöntikierroksen eli tikin voittaa se pelaaja, joka lyö tikkiin arvokkaimman kortin.\nTikin voittaja kerää tikkiin pelatut kortit eteensä nurinpäin kasaan ja aloittaa seuraavan tikin.\nKuka tahansa pelaaja saa katsoa jaon ensimmäisen ja viimeisimmän tikin silloin, kun pöytään ei ole lyöty kortteja.\nJaon alussa ei ole valttia, vaan pelaajat voivat tehdä valtin jaon kuluessa.\nPelissä noudatetaan seuraavia lyöntipakkoja, jotka on lueteltu vahvuusjärjestyksessä.\n1. Maapakko: mikäli pelaajalla on sitä maata, jota tikkiin on pelattu ensimmäisenä, on tämän pakko lyödä kyseistä maata.\n2. Valttipakko: mikäli pelaajalla ei ole tikin aloittanutta maata, on pelaajan lyötävä valttia.\n3. Ylimenopakko: mikäli pelaajalla on arvokkaampi kortti, kuin mitä tikkiin on aiemmin pelattu, on tämän pakko lyödä se.\nLisäksi jaon ensimmäisessä tikissä noudatetaan seuraavia lyöntipakkoja:\n1. Ässäpakko: ensimmäinen tikki on aloitettava ässällä. Vaikka jaon aloittajalla ei olisi ässää, on ensimmäisellä kierroksella pelattava tikin aloittaneen maan ässä.\n2. Patapakko: Jos jaon aloittavalla pelaajalla ei ole ässää, on tämän aloitettava jako lyömällä pataa.\nMikäli pelaajan on mahdotonta noudattaa edellä mainittuja lyöntipakkoja, voi hän pelata minkä kortin tahansa.\n5§ Valtin ja pikkuvaltin teko\nJos pelaajalla on kädessään samasta maasta kokonainen, eli kuningas ja kuningatar, on hänen mahdollista julistaa kyseinen maa valtiksi.\nValtin saa tehdä vain, jos on juuri voittanut tikin, eikä pöytään ole lyöty uusia kortteja. Valtin voi tehdä aikaisintaan jaon toisen tikin jälkeen.\nValtin tekijän on ilmoitettava selvästi, mistä maasta on valtin tehnyt sanomalla esimerkiksi "pata on valttia".\nValtti voidaan tehdä myös kysymällä. Tikin voittanut pelaaja voi kysyä pariltaan, onko tällä kokonaista, johon pari vastaa joko kieltävästi tai kertomalla maan, josta hänellä on kokonainen. Tällöin kyseisestä maasta tulee valtti. Tikin voittanut pelaaja voi myös kysyä pariltaan puolikasta jostain maasta, josta hänellä itsellään on toinen puolikas, eli kuningas tai kuningatar. Tällöin pelaaja kysyy esimerkiksi "onko sinulla puolikasta pataa?" johon pari vastaa joko kieltävästi tai myöntävästi.\nJos pelaaja kysyy pariltaan kokonaista tai puolikasta, palavat hänen omat kokonaisensa, eli niiden avulla ei voi enää muodostaa valttia. Jos pelaaja kysyy pariltaan puolikasta jostain maasta, palavat joukkueen molempien pelaajien kokonaiset.\nValtin teon jälkeen voidaan tehdä samalla menettelytavalla pikkuvaltteja. Pikkuvaltin tekemisestä saa pisteen, mutta valttimaahan se ei vaikuta. Jos joukkueen kokonaiset ovat palaneet valtin teon aikana, ei niistä voi tehdä myöskään pikkuvalttia. Pikkuvaltin teon jälkeen tulee aloittaa seuraava tikki kyseisellä maalla, mikäli mahdollista.\nJoukkueiden pisteet lasketaan joka jaon päätteeksi.\nValtin teosta saa kaksi (2) pistettä, jokaisen pikkuvaltin tekemisestä yhden (1) pisteen. Jaon viimeisen tikin voitosta saa yhden (1) pisteen.\nMarjapussissa ässiä ja kymppejä kutsutaan mateiksi. Joukkue, joka kerää jaon aikana enemmän matteja, saa yhden (1) pisteen.\nMikäli matit menevät jaossa tasan, ratkaisevat silmät. Joukkue, jolla on enemmän silmiä, saa mateista jaettavan pisteen. Silmiä saa jokaisesta kuninkaasta neljä (4), kuningattaresta kolme (3) ja sotilaasta kaksi (2). Jos silmätkin menevät tasan, saa pisteen se joukkue, jolla on enemmän ässiä. Jos ässätkin ovat tasan, ei kumpikaan joukkue saa mateista pistettä.\nSe joukkue, joka saa ensimmäisenä tasan 12 pistettä, on erän voittaja. Mikäli joukkueen pistesaldo menee yli 12:n, tipahtavat heidän pisteensä takaisin seitsemään (7) riippumatta siitä, kuinka paljon yli 12 pisteen pisteet menevät.\nJos joukkue ei saa jaossa yhtään tikkiä, sanotaan heidän menneen Porvooseen, eli heidän pisteensä menevät nollaan (0).\nJos joukkue tekee pelivirheen, menevät he Porvooseen, mutta jako pelataan loppuun, koska toinen joukkue voi edelleen saada pisteitä. Jos joukkue tekee pelin aikana kolme (3) pelivirhettä, häviävät he pelin suoraan. Jos pelivirhe huomataan tikin aikana, kun kortit ovat vielä pöydässä, tulee väärin pelattu kortti vaihtaa oikeaan.\nJos jaon jälkeen molemmat joukkueet ovat tasan 12 pisteessä, pelataan laistokierros. Tasapeliä ei tunneta. Jos joukkue saa jaossa pisteitä, tipahtavat heidän pisteensä seitsemään (7). Jos samalla toinen joukkue välttää pisteiden saamisen, pysyy se 12 pisteessä eli voittaa erän.\nKomppa-cupin järjestää Kondensatiota edeltävän vuoden isäntä. Komppa-cupin voittajajoukkue palkitaan Kondensatiossa Porvoon mitalla Koskenkorvaa.\nKomppa-cupissa pelin voittamiseen vaaditaan kaksi (2) erävoittoa ja Komppa-cupin finaalissa kolme (3).\nKomppa-cupin järjestäjä arpoo joukkueet lohkoihin. Joukkueiden paremmuusjärjestystä selivettäessä käytetään seuraavaa menettelyä: Ensisijaisesti paremuusjärjestyksen määrää voitettujen pelien lukumäärä. Näiden mennessä tasan, ratkaisevat voitetut erät, näiden jälkeen hävittyjen erien lukumäärä. Näiden jälkeen paremmuuden ratkaisee keskinäisen pelin tulos. Jos jostain syystä tällä menettelyllä ei saada paremmuusjärjestystä selville, ratkaisee paremmuuden arpa.


Gladhor - Nopalla otsaan\nTämä pitkä haltia on kalpea kuin kielon kukka, mutta varreltaan väkevä ja uljas. Hänen pitkät hiuksensa ovat mustat, silmänsä merenharmaat. Vaikka hänen kasvonsa ovat haltiamaisen iättömät, näkyy hänen silmissään ajoittain monien vuosien paino. Hän on pukeutunut harmaaseen panssariin ja viittaan. Taistelussa hän kantaa suurta kilpeä ja tummaa miekkaa nimeltä Hathol Naeth, Kyynelkalpa.\nVanhat tarut, joita Stormvikissäkin vielä satunnaisesti kuullaan, muistavat kertoa haltiakansasta, joka asui vehreiden lehtojen sijaan ylpeissä linnoituksissa maailman huipulla. Heidän valtakuntansa oli Kalvaskärkien vuoristo, jota haltiat kutsuivat nimellä Niphred Aeglir. Myös kääpiöillä oli nimensä ammoiselle haltiavaltakunnalle: Kheledinbarûm, Lasisarvein Salit, sillä kerrotaan Niphred Aeglirin torninhuippujen kuultaneen vuorten auringossa kuin puhtain lasi. Maailman nuoruudessa eivät epäilys ja pahat teot olleet vielä uurtaneet juopaa kääpiöiden ja haltioiden sukujen välille, ja yhdessä saivat vuorten ylinen ja alinen kansa aikaan suuria. Muistona tästä kantavat Kalvaskärkien huiput yhä korkeiden varustusten lumeen hautautuneita raunioita.\nKuitenkin tekivät aika ja pahuus myös noina kaukaisina vuosina yhtä vääjäämätöntä työtä kuin tänäkin päivänä. Vuorenyliset kuninkaat sortuivat aikana ennen Bael Turathin tuhoa, ja heidän alamaisensa hajaantuivat alaville maille vain sekoittuakseen vieraisiin kansoihin ja kadotakseen lauluihin. Gladhor kuuluu siihen harvalukuiseen kansaan, joka polveutuu vuorenhaltioiden ruhtinaista ja vaalii yhä näiden muistoa; hänessä sanotaan niphredrimin hiipuvan suvun puhjenneen viimeiseen liekkiin. Gladhor on sekä tuima soturi että haltiain perinteisen maalaustaiteen mestari, ja niin kalvan kuin siveltimenkin käytössä suosii hän korutonta, väkevää tyyliä. Kerrotaan, että heidän valtakuntansa loiston päivinä oli myös vuorten jalon kansan luonteenlaatu sama.\nBael Turathin valtakunnan jälkeläiset ovat Gladhorin kansan muinaisia vihollisia. Myös sodan runtelemassa Stormvikissä ovat Gladhor sekä tälle uskollinen, pienilukuinen haltiaosasto asettuneet Bal'erithin pahamaineista sukua vastaan. Tämän lisäksi on Gladhor antanut tukensa pohjoisesta saapuneita Volkmanneja vastustavalle kapinaliikkeelle; siksi häntä ja hänen haltioitaan näkyy kaupungissa enää harvoin. Valdt Tammilavan sekä tämän kääpiöiden kanssa on Gladhor puolestaan uusinut ikivanhan ystävyyden liiton, joka muinaisina aikoina yhdisti vuorenylisiä ja -alaisia kuninkaita. Molemminpuoleinen kunnioitus on niin Tammilavan kääpiöiden kuin Gladhorin haltioiden keskuudessa vahva. Itse Gladhoria kutsuvat Stormvikin kääpiöt nimellä Vuorenhaltia, muistona Niphred Aeglirin kadonneesta valtakunnasta.\nElf Fighter 8\nInitiative +6 Speed 6 Passive Insight 18\nPassive Perception 25\nCon 11 (+4)\nCha 10 (+4) AC 23\nWill 20 Athletics +13\nHealing Surge Value: 18 Elven Weapon Proficiency\nWild Step Elven Precision\nMelee Basic Attack +13\nOpportunity Attack +17 Combat Challenge\nHunter's Quarry 1/encounter Common\nRacial At-Will Encounter Daily Utility\nElven accuracy Footwork lure\nTide of iron Griffon's wrath\nSweeping blow Bedeviling assault\nVillain's menace Battle awareness\nHathol Naeth, +1 lifedrinker longsword\nCelebren, riding horse\npage revision: 31, last edited: 04 Feb 2009 09:07


Viisi jäsenvaltiota ylitti 2012 / 13 maitokiintiön (toimitusten osalta) - EU: n toimittaja\nViisi jäsenvaltiota ylitti 2012 / 13 maitokiintiö (toimitusten)\nViisi jäsenvaltiota - Itävalta, Saksa, Tanska, Puola ja Kypros - ylittivät maitokiintiönsä toimituksille vuosina 2012/2013, ja niiden on sen vuoksi maksettava sakkoja ('lisämaksu'), jotka ovat yhteensä noin 46 miljoonaa euroa. Kiintiöiden ylityksestä huolimatta näissä jäsenvaltioissa EU: n kokonaistoimitukset pysyivät selvästi alle (-6.0%) kiintiöiden kokonaismäärästä verrattuna -4.7 prosenttiin vuosina 2011/12. Lisäksi Alankomaat ylitti suoramyyntikiintiönsä 1 100 tonnilla (1.4%), ja siitä peritään 301 000 euron maksu.\nMaaliskuuta päättyneelle vuodelle annettujen kansallisten ilmoitusten mukaan 31, 2013, Itävalta, Saksa, Tanska, Puola ja Kypros ylittivät kansalliset kiintiönsä yhteensä 163 700 tonnia, huolimatta 1% -kiintiön korottamisesta vuonna 2012 / 2013, jonka puitteissa päätettiin. 2008 CAP: n terveystarkastuksesta.\nKiintiöitä ylittävien jäsenvaltioiden lukumäärä on edelleen pieni ja kyseinen ylituotannon osuus on 0.1% kaikesta toimitetusta tai suoramyynnin piirissä olevasta maidosta (0.2% edellisen maitokiintiövuoden aikana). Jotkut 22-jäsenmaat jäivät kiintiön alaisiksi, joista 13 oli yli 10% alle niiden toimituskiintiön.\nMaitokiintiöjärjestelmä poistetaan 1 huhtikuun 2015, ja sujuvan siirtymisen helpottamiseksi 2008 CAP -tarkastuksessa sovittiin, että kiintiöitä olisi lisättävä asteittain (+ 1% vuosittain) kiintiövuoteen 2013 / 14 saakka. Komissio antaa viimeistään 2014: n puolivälissä kertomuksen markkinoiden tilanteesta ja sisältää tarkan tarkastelun siitä, kuinka jäsenvaltiot toteuttavat 2012-maidonpakettia (klikkaa tästä lisätietoja)), tarvittaessa muutosehdotuksineen. Komissio järjesti viime viikolla sidosryhmien konferenssi maidontuotannosta 2015: n jälkeen - tämän konferenssin päätelmiä käsittelevä raportti keskustellaan EP: n maatalousvaliokunnassa ja neuvostossa käyvissä ministerissä ennen vuoden loppua, ja tämä keskustelu otetaan huomioon tämän komission raportin valmistelussa.\nMeijerikiintiöjärjestelmä otettiin käyttöön 1980-luvulla ylituotannon ongelmien ratkaisemiseksi. Jokaisella jäsenvaltiolla on kaksi kiintiötä, yksi toimituksiin meijereihin (97.6% EU: n kokonaismäärästä) ja toinen suoramyynnille maatilatasolla (2.4%). Nämä määrät jaetaan tuottajien kesken (yksittäiset kiintiöt) jokaisessa osavaltiossa. Jos jäsenvaltio ylittää kansallisen kiintiönsä, kyseisessä jäsenvaltiossa on maksettava ylimääräinen maksu (jota usein kutsutaan superlisäksi) 27.83 euroa 100 kilogrammalta ja jonka tuottajat maksavat suhteessa osuuksiinsa kiintiövuoden aikana ylitykseen (1). Huhtikuu - 31. maaliskuuta). Nämä luvut vahvistetaan muiden tuottajien käyttämättömien kiintiöiden uudelleenjaon jälkeen.\nLiittyvät aiheet:maatalousvaliokuntaItävaltaYMP: n terveystarkastusKyprosmeijerikiintiöjärjestelmäTanskaSaksaPuolakiintiötlisämaksun\nEU ja Indonesiassa allekirjoittamaan historiallisen käsitellä laittoman puutavaran


Puhelinluettelo lakkaa ilmestymästä - Taloussanomat - Ilta-Sanomat\nPuhelinluettelo lakkaa ilmestymästä\nJulkaistu: 23.4.2016 16:44 , Päivitetty: 24.4.2016 9:34\nTänä keväänä ilmestyy viimeinen painettu puhelinluettelo ainakin Pirkanmaalla ja Helsingin seudulla.\nPainettu puhelinluettelo lakkaa ilmestymästä. Luetteloita julkaiseva yhteystietoyritys Fonecta kertoo, että tänä keväänä ilmestyy viimeinen painettu puhelinluettelo ja luettelo siirtyy verkkoon.\nPäätös koskee Fonectan jakelutiedotteiden mukaan ainakin Pirkanmaan ja Helsingin seutua. Pirkanmaan viimeinen luettelo ilmestyi maaliskuussa ja Helsingin huhtikuussa. Muun Suomen jakelutiedotteita ei ole vielä julkaistu.\nVielä viime vuonna Fonectasta kerrottiinhttp://www.taloussanomat.fi/kotimaa/2015/05/25/keltaiset-sivut-ei-tule-enaa-itsestaan/20156601/12 Taloussanomille, että painettuja luetteloita ei ole tarkoitus lopettaa.\nSuomessa on viime vuosina julkaistu 16 alueellista puhelinluetteloa, ja aikanaan hittipainos jaettiin lähes jokaisen suomalaisen kotiin. Viime vuosina luetteloita on toimitettu jakelupaikoille ja vain tilanneet ovat saaneet sen kotiovelle.\nMuutamana vuotena ennen vuotta 2010 luetteloita tupsahti postiluukuista jopa kahtena kappaleena, kun Fonecta ja Eniro kumpikin kokosivat omat luettelonsa. Fonecta osti osan Enirosta vuonna 2010.\n4.8.2014 Älypuhelimet nakertavat numeropalveluiden käyttöä\nKeltaiset sivut ei tule enää itsestään\nPuhelinluettelojen aika alkaa jäädä historiaan. Ensi vuonna Keltaisia sivuja hypistelevät vain tilaavat asiakkaat. 25.5.2015 16:09 Lue lisää ›


Kaikki ympäristövaikutukset pitäisi muistaa ottaa huomioon\nLauantai 20. lokakuuta 2018 · Onnittele: Kasper, Jasper, Jesper\nMielipide · 16.4.2018\nProfessori Mirja Illikainen Oulun yliopistosta nostaa esille (LS 8.4.) sementinvalmistuksen hiilidioksidipäästöt ja toteaa niihin perustuen, että sementille on syytä löytää korvaavia materiaaleja.\nProfessori lankeaa arvioinnissaan samaan ansaan kuin monet muutkin, siis tekemään hätäisiä johtopäätöksiä tarkastelemalla vain tuotteen negatiivisia ympäristövaikutuksia unohtaen kaikki positiiviset.\nSementistä valmistetaan hyvin monenlaisia betonituotteita, jotka auttavat osaltaan pienentämään yhteiskunnan muita haitallisia ympäristövaikutuksia, mm. siltoina ja tunneleina lyhentämällä ajomatkoja tai kestävinä ja energiatehokkaina rakennuksina vähentämällä niiden energiankulutusta ja korjaustarvetta.\nNämä ovat vain yksittäisiä esimerkkejä. Luetteloa voisi jatkaa pitkäänkin.\nJos alamme yksisilmäisesti minimoimaan rakennustuotteiden valmistuksen päästöjä, lopputuloksena voivatkin olla kasvaneet kokonaispäästöt. Sitä tuskin haluamme.\nSementin valmistaminen Suomessa on erittäin kehittynyttä ja tapahtuu vastuullisesti.\nSementin valmistus tuottaa noin yhden prosentin Suomen kaikista kasvihuonekaasupäästöistä.\nSuomessa jo yli 100 vuotta toiminut sementinvalmistaja Finnsementti Oy on pienentänyt sementin valmistuksesta tulevia hiilidioksidipäästöjään jopa neljäsosan viimeisen runsaan vuosikymmenen aikana mm. käyttämällä tuotannossaan merkittävän määrän kierrätys- ja biopohjaisia raaka- ja polttoaineita.\nMelko huonosti tunnettua on myös se, että merkittävä osa sementin valmistamisessa syntyvästä hiilidioksidista sitoutuu takaisin betoniin rakenteiden käyttövaiheen aikana, ja edelleen käyttöiän päätyttyä tapahtuvan kierrätyksen yhteydessä.\nIlmiön voi ajatella olevan samansuuntainen kuin se, että kaadetusta ja bioenergiaksi muutetusta puusta syntyvä hiilidioksidi sitoutuu uuteen kasvavaan puuhun seuraavan runsaan 50 vuoden aikana.\nKun otetaan kantaa rakennustuotteiden ympäristövaikutuksiin, on äärimmäisen tärkeää, että tarkastellaan tuotteiden koko elinkaarta ja otetaan huomioon kaikki ympäristövaikutukset, myös positiiviset.\nMuutoin johtopäätökset voivat olla aivan vääriä.\n”Betonituotteet auttavat osaltaan pienentämään yhteiskunnan muita haitallisia ympäristövaikutuksia.”\nToimitusjohtaja, Betoniteollisuus ry, rakenteiden elinkaaritekniikan dosentti, TTY\nPääkirjoitus · 6.12.2017\nSuomi-kuvaa kelpaa levittää maailmalle\nSuomen itsenäisyysjulistuksen antoi senaatin puheenjohtaja P. Lue juttu »\nMielipide · 14.1.2018\nLuontokartoitusten laadun parantamiseen tarvitaan useita keinoja\n”Selvitys ei takaa, että luontoarvot huomioidaan”-artikkelissa (LS 11. Lue juttu »\nMielipide · 20.9.2018\nTiistain Länsi-Suomen artikkeli sai minut toisiin ajatuksiin. Lue juttu »\nMielipide · 10.10.2017\nMaito on viisasten juoma\nHelsingin Sanomissa oli iso artikkeli maidosta. Lue juttu »\nRauma ja alue · 19.10.2018 klo 11:14\nValtatie 12:lla ojaan suistunut rekka tyhjennetään ja siirretään – liikennehaittaa ainakin neljäksi tunniksi puolestapäivästä alkaen\nRauma ja alue · 19.10.2018 klo 14:40\nLeppikorpi: "Rauma hakee työntekijää, ei matkasaarnaajaa"\nRauma ja alue · 19.10.2018 klo 07:56\nMäntyöljyrekka suistui ojaan Raumalla – nostetaan päivänvalossa tielle\nRauma ja alue · 19.10.2018 klo 14:15\nKaupunginjohtaja Koski: "Valinnassa olisi iso maineriski Raumalle"\nRauma ja alue · 18.10.2018 klo 16:03\nUhkaamista, pakottamista ja nöyryyttämistä lokakuussa Raumalla\nRauma ja alue · 18.10.2018 klo 12:03\nHenkilöauton kuljettaja menehtyi kolarissa Säkyläntiellä\nUutiset · 19.10.2018 klo 12:20\nToimitusjohtaja vahvisti arvion: Telia myynyt 70 000 kiekkopakettia\nKulttuuri · 20.10.2018 klo 05:00\nOma maa on jälleenrakentajien rakkaustarina\nSuosittu kesäteatteriesitys Tämäkin on Pikku Pietarin piha siirtyy sisälle\nRauma ja alue · 19.10.2018 klo 18:28\nEuran urheilukentän tuhoista vaaditaan rangaistusta\nRauma ja alue · 19.10.2018 klo 16:32\nMaakuntauudistuksen valmistelu etenee Satakunnassa\nRauma ja alue · 19.10.2018 klo 16:09\nLukija kuva: nokkavarpunen syyspuuhissa\nRauma ja alue · 19.10.2018 klo 15:51\nSatakunnan työpaikkojen määrä kasvusuuntainen\nRauma ja alue · 19.10.2018 klo 15:08\nPeräänajo Eurassa – Yksi loukkaantui


Pienryhmät - auronkerava\nPienryhmästä fiisilistä harjoitteluun\nUudet erilaiset pienryhmä -tunnit haastavat kehoa uudella tavalla ja parantavat erityisesti keskivartalon voimaa ja liikkeen hallintaa.\nAir -harjoittelussa käytetään apuna liinaa, joka keventää tai haastaa liikkeiden suoritusta. Hengitys ja sen rytmittäminen ovat osa harjoitteita, mikä tehostaa liinalla tehtävien harjoitteiden suoritusta ja rentoutta. Tunneilla opetellaan liinan käyttöön oikeat tekniikat ja asennot ja harjoittelun edetessä liikkeitä varioidaan ja liikerepertuaaria lisätään vähitellen.\nHarjoittelu perustuu pilates -periaatteisiin. Tunnilla osassa harjoitteista käytetään apuna air -liinaa ja osa harjoitteista tehdään mattoliikkeinä. Tunneilla käydään läpi erilaisia kehon harjoitteita, joilla harjoitetaan asennon ja liikkeen hallinnan lisäksi keskivartalon voimaa.\nKeskivartalon monipuolista harjoittelua, jossa käytetään apuna air -liinaa. Harjoittelussa keskitytään keskivartalon lihaksien voiman ja kestävyyden parantamiseen toiminnallisilla harjoitteilla.\nMonipuolista koko kehon harjoittelua, jonka harjoitteet kehittävät koordinaatiota, lihaskuntoa, liikkuvuutta ja tasapainoa. Intensiivisellä tunnilla osa harjoitteista tehdään käyttäen air-liinaa. Air Sport tunnilla jokainen pystyy haastamaan itseään sopivan tasoisilla liikevariaatioilla suorituskykynsä mukaan.\nRauhallinen tunti, jolla air – liinaa apuna käyttäen käydään kehon suurimmat lihasryhmät läpi pehmeillä avaavilla liikkeillä. Liina antaa tukea enemmän tasapainoa vaativiin harjoitteisiin. Tunti palauttaa, rentouttaa ja lisää kehon liikkuvuutta.


Cards by Carola: Magnolia haaste #50\nMagnolia haasteessa tällä kertaa vuorossa luonnos.\nLöydät luonnoksen täältä.\nOlen aivan tuhannesti koittanut saada kuvia näkyviin blogiini tänään tuloksetta.\nEdellisessä postauksessa näkyy vaan ruksit kuvien kohdalla.\nKlikatessa tosi aukee mulla kuviksi. Kortin annoin äidilleni :)\nIkävää kun ei saa onnistumaan näitä postauksia.\nEDIT: Vika ilmeisesti ollut bloggerissa. Tänään 28.3 poistin kuvat ja latasin uudestaan, elilen koitin myös tehdä samoin mutta ei ollut silloin mitään vaikutusta asiaan. Nyt mulla ainakin näkyy :)\nTaustapaperi/ pattern papers: Basic grey\nKukat/flower: Kort&Godt, I am roses\nMarthan kuvioleikkurilla leikattu sydänkuviot.\nmeiju151 27. maaliskuuta 2011 klo 22.17\nIhanan romanttinen kortti! Kauniit väritykset!! Tykkään tosissaan!!!\nSinikka 27. maaliskuuta 2011 klo 23.58\nLääh, mitkä värit! Voisi vaikka hotkaista kitaansa, sen verran on herkullisen näköinen :)\nSannaS 28. maaliskuuta 2011 klo 1.12\nniin hurmaava pinkki kokonaisuus!! tosi kaunis kortti!! =)\nMaisku 28. maaliskuuta 2011 klo 8.11\nTosi kaunis pinkki kortti!\nEilen odottelin ja odottelin kuviesi aukeamista, mutta sitten onneksi tajusin klikata tuota ruksia kuvien kohdalla ja kuva aukeasi :) Harmi kun eivät näy tuossa postauksen yhteydessä, mutta onneksi kuvat näkyvät kuitenkin "mutkan" kautta.. :D\nAgeeth Holster 28. maaliskuuta 2011 klo 8.14\nRitva_47 28. maaliskuuta 2011 klo 8.24\nIhana, suloinen kortti! Vaaleanpunainen unelma, oikea prinsessakortti, vaikka ei kruunua tai tiaraa olekaan.\nPöydän kulmalla näpertelijä 28. maaliskuuta 2011 klo 9.57\nVoi miten suloinen! Mulla on ihan sama ongelma kuvien kanssa eli taitaa olla jokin häiriö blogspotissa.\nNiina 28. maaliskuuta 2011 klo 13.47\nHerrrrkullisen värinen kortti. Oikein kaunis kokonaisuus..\npipertäjä 28. maaliskuuta 2011 klo 14.20\nIhana pinkki unelma! :)\nMaarit*Reunalla 28. maaliskuuta 2011 klo 15.13\nIhana kortti!!! Tosi kauniin värinen :)\nmaiju 28. maaliskuuta 2011 klo 15.23\nAivan ihana kortti jälleen. Upeat kukat ja kaikki on niin kohdallaan.\nAnsku 28. maaliskuuta 2011 klo 18.45\nKorttisi on tosi kaunis ja oikein hehkuvan upean värinen!Mahtavat ruusut ja suloinen kuva.Kerrassaan ihastuttava kokonaisuus:)\nMaarit 28. maaliskuuta 2011 klo 20.06\nVoi kuinka ihanan raikas kortti. Itse sain tehtyä juuri viimetipassa haastekortin.\nmyy ja vilijonkka 29. maaliskuuta 2011 klo 7.48\ntämä on tosi ihana ja minun lemppari väreissä!ihanat kukat kortissa! ja toi rusetti kruunaa koko komeuden! itselläni on ollu noita julkaisu ongelmia et ei meinaa latautuu kuvat!\nMinnamanna 29. maaliskuuta 2011 klo 20.24\nOi mikä namupala :)\nApris 30. maaliskuuta 2011 klo 6.44\nTosi kaunis kortti ja upeat värit.


Design Apartments Budapest Budapest, hotellisi null. Tarjouksella rajattu aika!\n« Takaisin Design Apartments Budapest\nKatso lisää kuvia Tarkista hotellin Design Apartments Budapest hinta ja varaustilanne: Saapuminen :\nDesign Apartments Budapest - Kuvaus\nsaavutettavissasi, sillä matka vie autolla vain 4 minuuttia. Osoitteessa Ulloi road 30 sijaitseva hotelli on ihanteellinen tukikohta, kun haluat nauttia kaikista kaupungin antimista, viivyitpä sitten vain muutaman päivän tai kauemmin. Budjetti-tyylinen Design Apartments Budapest-hotelli on varustettu kaikilla mukavuuksilla, joihin kuuluvat esimerkiksi: n.a..Matka lentokentälle (Ferihegy) kestää autolla noin 31 minuuttia (etäisyys lentokentästä on 15 km ).\nDesign Apartments Budapest: tyypit:\nDesign Apartments Budapest: mukavuudet ja palvelut\nBudjetti-tyylinen Luxury Apartment Budapest-hotelli on varustettu kaikilla mukavuuksilla, joihin kuuluvat esimerkiksi: n.a..Hotellin sijaintina on Jozsef korut 67, lounais-Budapest. Matka autolla kaup\nKeskus-Budapest on helposti saavutettavissasi, sillä matka vie autolla vain 5 minuuttia. Osoitteessa Raday utca 31 / J II/11 sijaitseva hotelli on ihanteellinen tukikohta, kun haluat nauttia kaikista\nBudjetti-tyylinen Budapest Guesthouse-hotelli on varustettu kaikilla mukavuuksilla, joihin kuuluvat esimerkiksi: n.a..Keskus-Budapest on helposti saavutettavissasi, sillä matka vie autolla vain 5 minu\nHotellin sijaintina on Raday utca 43-45, lounais-Budapest. Matka autolla kaupungin keskustaan vie vain 5 minuuttia.City Hostel Pest-hotellissa on 105 huonetta. Huoneiden hinnat alkavat summasta 25 eur\nEtäisyys keskustasta autolla on 5 minuuttia, ja hotellin sijainti on Raday Steet 25, lounais-Budapest, mikä sopii loistavasti kaupungin ja sen ympäristön tutkimiseen.Budjetti-tyylinen Gallusz Apartmen\nTarkista hotellin Design Apartments Budapest hinta ja varaustilanne: Saapuminen :


1,8 miljoonaa Toyotaa joutuu korjattavaksi kaasupoljinongelman takia - Autot - Ilta-Sanomat\n1,8 miljoonaa Toyotaa joutuu korjattavaksi kaasupoljinongelman takia\nJulkaistu: 29.1.2010 17:33 , Päivitetty: 29.1.2010 20:04\nToyota kehottaa niitä autoilijoita, jotka epäilevät havainneensa esimerkiksi tahmeutta autonsa kaasupolkimen toiminnassa, ottamaan viiveettä yhteyttä valtuutettuun Toyota-korjaamoon.\n- Toyotan politiikka on asettaa asiakas etusijalle kaikissa olosuhteissa. Ymmärrämme, että nykyinen tilanne aiheuttaa huolta ja pahoittelemme asiaa syvästi. Haluamme rauhoittaa asiakkaitamme; kyseinen poljinongelma on erittäin harvinainen. Korjaus on ennaltaehkäisevä toimi, jolla haluamme varmistaa asiakkaidemme turvallisuuden, sanoi Toyotan Euroopan-johtaja Tadashi Arashima tiedotteessa.\nAygo, valmistusaika 2/2005-8/2009\niQ, valmistusaika 11/2008-11/2009\nYaris, valmistusaika 11/2005-9/2009\nAuris, valmistusaika 10/2006-5.1/2010\nCorolla, valmistusaika 10/2006-12/2009\nVerso, valmistusaika 5/2009-5.1.2010\nAvensis, valmistusaika 11/2008-12/2009\nRAV4, valmistusaika 11/2005-11/2009


Lamantiini joka pysyy - Fraktio\nTiedättekö mikä on parasta tarroissa? Ne pysyvät! Lamantiinitarran voi lyödä kiinni melkein minne tahansa ja se ilostuttaa siinä maailmaa kunnes joku näkee vaivaa ja löytää tarvittavat työkalut ja kemikaalit tarran poistamiseen. Ihanaa.\nKun keväällä mietimme lamantiinitarroja, heräsi ajatus, että olisi kiva nähdä vähän erilaisiakin näkemyksiä lamantiineista. Ei sillä että meidän omat tuotoksemme olisivat tylsiä. Välillä on vaan kiva nähdä jotain uutta.\nUutta verta lamantiineihin\nSamaan syssyyn kuulimme tuttujen kautta Tiinasta, lahjakkaasta nuoresta koululaisesta, joka tykkää työstää grafiikkaa ja haluaisi tehdä jotain oikeita projekteja koulunsa ohessa. Tiina on 12-vuotias ja aloitti juuri seitsemännen luokan Lahden Yhteiskoulun kuvataidelinjalla.\nEhdotimme Tiinalle, että jos hän tekisi meille himoitsemamme lamantiinitarrat. Tiina innostui. Mekin innostuimme. Saisimme lamantiinitarrat tekemättä itse mitään ja nuori ihminen pääsisi lyömään kätensä syvälle saveen.\nTiina Kautto suunnitteli meille lamantiinitarrat.\nTiinan kanssa tavattiin pari kertaa ja Tiinan ehdotukset lamantiineistä olivat huikeita. Ne olivat myös personoituja. Tarroista kun oli löydettävissä muutamia fraktiolaisia lamantiinien muodossa.\nTiina itse kertoo projektista seuraavaa:\n“En oikeastaan saanut ideaa mistään, aloin vaan tuhertamaan pieniä söpöjä lamoja ja siinä se. Piirsin lamantiinit ensin luonnosvihkoon, sitten isommalle paperille ja sitten koneella. Haastavinta oli yksityiskohdat kuten printterin paperit, sieraimet, pullonkaulus. Kävin välillä vähän kärsimättömäksi pienten asioiden kohdalla joka vaikeutti tekemistä mutta sain jatkettua vartin tauon jälkeen. Pidin erityisesti ilmeiden ja muiden persoonallisten asioiden tekemisestä. Oli mukavaa saada isompi projekti taas vaihteeksi.”\nTiinan tekemät lamantiinit ovat mahtavia <3\nKoska rakastamme lamantiinien lisäksi kaikenlaisia teknisiä härpäkkeitä ja haluamme että Tiina voi jatkossa päästää luovuutensa valloilleen entistä suurempiin sfääreihin, tilasimme hälle kiitokseksi suurimman piirtopöydän mitä Verkkokaupasta löytyi. Kiitos Tiina!! Lamantiinisi ovat mahtavia!\nTarrat ovat täällä!\nKesä tuli lomineen väliin, mutta nyt tarrat ovat vihdoin täällä! Tämä on niin kutsuttu Limited Edition 2016, joten näitä tarroja ei ole tarjolla ikuisesti. Jos himoitset läppäriisi, autoosi tai vaikka kaverisi otsaan tarraa harmaasta merien mussukasta, kirmaa paikalle hakemaan omasi. Näitä tarroja ei ole edes pilattu korporaatiomaisella logomainonnalla, vaan tarroissa on vain ja ainoastaan lamantiineja.\nTarrat muuten painatettiin Stickitissä (kiitos Tony ja Joni).


Herra tasavallan presidentin mitä nöyrin pyyntö – Kotimaa\n02.01.2013 22:38 - Pauli Lindeberg\nPresidenttinä toimiva yksityishenkilö Sauli Niinistö haluaisi reiluuden nimissä samansuuruisen palkkion kuin edeltäjänsä, yksityishenkilöpresidentti Tarja Halonen. Tämä on sitä arvojohtamista, jota oli ilmeisesti myös Jumalan siunauksen toivottaminen yksityishenkilönä presidentin istuimelta. Sellainenkin argumentti on nimittäin olemassa, että Niinistö toivotti siunauksen nimenomaan Saulina (tai korkeintaan Sauli-ilmiönä) eikä niinkään presidenttinä. Tästä olen sikäli eri mieltä, että jos Niinistö olisi yksinomaan yksityishenkilönä yksittäisille kansalaisille puhunut, niin hän todennäköisemmin olisi kiroillut messevästi, sillä sen herra tasavallan presidentti totisesti osaa, ja se olisi varmaankin herättänyt monessa luottamustakin niin kuin ronskin kansanomaisesti kiroileva mies vain voi herättää.\nSiunauskalabaliikkia, joka on kiinnostava noin ajatustasolla, reaalikiintoisampi on tuo palkkionalennustoive, jonka Niinistö toi julki ennenkuin asialle on mitään voitu tehdä. Ja hyvä kun toi. Niinistö on kokoomuslaiseksi ollut aina vähän vasemmalle kallellaan, ja niin oli nytkin kun toivoi, että muutkin niistä, joilla olisi varaa, antaisivat omastaan muille. Presidentti-instituution vuosikustannukset ovat monikymmenmiljoonatasolla, joten iso pala kakkua ei siinä mielessä ole kyseessä, mutta arvostan elettä, ja herra presidenttiä myös. Samalla veikkaan että hänet ymmärretään nopeasti väärin.\nKyseessä kun ei ollut kehotus mihinkään kansalaistalkoisiin kuten mäkimaajoukkueella. Kyseessä on yritys arvojohtaa varakasta eliittiä, ajatus siitä että jos sinulle on paljon suotu niin voit myös siitä jakaa. Hautaanhan ei kultaa enää matkakassaksi laiteta.\nVeikkaan kuitenkin että se (ennemmin ennemmin kuin myöhemmin) ymmärretään niinpäin että palkansaajien pitää myös suostua vähentämään palkastaan koska yksityishenkilö Niinistökin esimerkillisesti niin tekee. Tai korkeintaan niin että työväestön lisäksi myös eliitti voisi vähän heruttaa. Ei kovasti kuitenkaan niin että ensisijaisesti rikkaiden pitäisi luopua omastaan. Olisihan se liikaa pyydetty.\nNiinistö ei ollut tyhjätasku presidentti-instituutioksi ryhtyessään. Hänellä on niinsanotusti varaa. Jos kohta jo huudetaan kansalaistalokiden perään niin heti ilmoitan että minulla ei ole. Ehkä juuri siksi haluan nähdä tämän asian tästä tulokulmasta, sillä ei minulta ole irronnut mäkimaajoukkueellekaan rahaa, ajattelin ensin hankkia itselleni sukset, tai vaikka kitaran sitten, joka sekin on tällä hetkellä lähinnä kaukainen haave. Jos oikein ökyilemään lähtisin niin kahdellekin kitaralle olisi tarvetta. Kolmas olisikin jo liioittelua, ellei kyseessä olisi basso tai banjo, mutta nehän eivät ole kitaroita ne, niinkuin eivät osinkotulot ole palkkatuloja myöskään.\nJa kun sitten nostetaan sitä jalouden kruunua herran presidentin pään ylle ja kolmasti kierretään lipputankoa kera valtioneuvostosaattueen porilaisten marssia hymninä kauniisti hyristen, niin kyllä on syytä muistaa, että se palkkio nousi justiinsa Niinistön aloittaessa kohtuullisen reilusti, itse asiassa melko täsmällisesti saman verran kuin hän nyt toivoisi sitä laskettavan. Paljon mainostettu "vuoden 2006 taso" on myös "alkuvuoden 2012 taso", mutta se ei näytä niin hyvältä. Se on toki silti riihikuivaa pois pussista, siis Sauli Niinistön pussista, ja herra presidentti on silti arvostettavalla tavalla kiinni muissakin todellisuksissa kuin intelligentsioiden, mutta ehkä nyt kannattaa vähän varovasti tätä asiaa lähestyä. Pressa on toki pressa, ja siksi esimerkiksi arvoisana kansanedustajana toimivan lohjalaisyksityishenkilö Matti Saarisen taannoinen aloite edustajien palkkojen laskemisesta ei saanut kummoistakaan huomiota, niinkuin eivät saaneet monet muutkaan vastaavat aloitteet männä vuosina, mutta ei Sauli nyt ihan köyhyysrajan alapuolelle tällä mitä nöyrimmällä aloitteellaan singahda, mikäli se edes realiteetiksi muuttuu. Toivon että muuttuu, ja toivon että moni muukin samassa tai ylemmässä varallisuusluokassa oleskeleva ottaa tämän arvojohtamisen tosissaan. Tai, mikä parasta, toimisi vaikka niinkuin arvoisa perussuomalaiskansanedustaja, yksityishenkilö Pietari Jääskeläinen, joka kaikessa hiljaisuudessa antaa suurimman osan palkastaan niille jotka sitä enemmän tarvitsevat.\nJa lopuksi toivotan Jumalan siunausta Suomen kansalle näinä vaikeina aikoina.\nOnnistuin antamaan viisi tähteä tällekin kirjoitukselle, kuin myös parille muulle erinomaiselle bloggaukselle täällä.\nNythän on niin, että kovasti paljon tasapainoilen ja kipuilen sen kanssa, miten tuohon presidentin palkanalennusjuttuun tulisi suhtautua. Tällä hetkellä vaaka kallistuu positiivisen puolelle.\nSauli Niinistön motiivit palkkionalennukselle voivat olla vaikka kuinkakin ylevät ja puhtaat. Eri asia on, miten sitä poliittisesti tullaan käyttämään hyväksi.\nMiksi ei yksinkertaisesti vain hiukan jyrkennettäisi verotuksen progressiota?\nAi, niin – silloinhan sitä todella voisi varakas jostain joutua luopumaan, eikä pääsisi julkisuudessa kerskumaan omalla erinomaisuudellaan, mikä nyt näyttää olevan muoti-ilmiö ja sopii luterilaisuuteen yhtä vähän kuin imelä ”Jumalan siunaus.”\nMusta tuntuu, että ajatus erot tulevat siitä kulmasta, että minä äänestin nimenomaan Niinistöä presidentiksi juuri siksi, että hän edusti sitä mitä edusti. Ei tarvitse vastata, mutta mahtoivatkohan nämä ihmiset, jotka eivät tätä siunaamisen toivotusta ymmärrä jättää äänestämättä kyseistä henkilöä presidentiksi. Minulle on selvää vaikuttaa äänestämällä ja vielä selvempää, että äänestän sitä mikä edustaa jotain siitä, miten itse näen maailman. Enkä aio potea huonoa omatuntoa, kun uutena vuotena tajusin kerrankin saaneeni vastinetta äänelleni. Enkä muuten äänestänyt luterilaisten puolesta.\nVerotuksen progression jyrkentäminen voisi olla ihan hyvä asia. Mutta en ymmärrä, miksi pienituloisilla eläkeläisillä käytännössä jää vähemmän rahaa käteen kuin työelämässä olevilta (työtulovähennykset yms. puuttuvat). Se ei ole oikeudenmukaista. Eläkkeiden pienentäminen pieni- ja keskituloisilta, joita suurin osa eläkeläisistä on, olisi suuri vääryys. Suurituloisten eläkkeet on eri asia.\nPauli, olen yrittänyt olla ’hiljaa’, mutta en nyt enää ’jaksa’. Minua – siis suorastaan – ärsyttää, mistä Sinä tiedät, mitä presidentti mahdollisesti olisi puhunut tässä tai tuossa tilanteessa/ominaisuudessa. Mitä me olemme menemään toisen pään sisään ja arvioimaan, että se ei nyt ole ollutkaan sitä, mitä hän tahtoi sanoa. Mietipä, jos toivotat toisille hyvää ja toiset kääntävät ajatuksesi toisiksi, niin sekään ei ole kovin kunniallista puuhaa.\nNiin Helinä, mistä sitä kukaan tietää. Minä taas kirjoitin ihan vain siltä pohjalta mitä olen kuullut herra presidentin sanovan, nyt ja ennen kuin hän oli herra presidentti, ja sitten pohdiskelin että mitenkähän ihmiset mahtavat sen ymmärtää, ja veikkasin että todennäköisesti väärin.\nTällä hetkellähän muuten näyttää siltä että sitä ymmärretään myös kohtuullisen oikein, ainakin julkisella sektorilla. Yksityinen sektori onkin toinen asia. Sinne suuntaan ei taida purra muu kuin progressiivinen verotus.\nNo kiitos, että ymmärsit mun keitokseni!\nNo tulihan se arkkipiispan avaus sieltä. Tosin pappien palkkojen leikkaus ei tietenkään auta yhteiskunnan kannalta mitenkään, koska ne maksetaan kirkollisveroista, toisin kuin presidentin tai virkamiesten palkat. Vähentää vain kunnallis- ja valtioverokertymää.\nKätevä keppihevonen kuitenkin seurakuntien kulujen pienentämiseksi kun talous jatkuu heikkona ja verotulot vähenemässä.


TILAT X-Trailin kasvanut tavaratila vetää suurimmillaan viisipaikkaisessa versiossa 565 litraa, mikä on 65 litraa edeltäjämallia enemmän. Seitsemänpaikkaisen version tavaratila, 445 litraa, on pysynyt ennallaan. Tavaratilan uusia innovaatioita edustaa tilanjakaja, joka mahdollistaa yhdeksän eri variaatiota tilan jakamiseen. Lisäksi sähkötoimisen takaluukun voi heilauttaa jalalla auki takapuskurin alta. X-Trail tuntuu huomattavasti suuremmalta autolta kuin Qashqai, mutta todellisuudessa kuusi senttimetriä pidempi akselinväli ei muuta auton tiloja huomattavasti. Suurin etu tuntuu takapenkeillä, joissa pidennys pitää kattolinjan korkealla pidemmälle. Tilantunnetta etuistuimilla luovat leveät istuimet, joiden ergonomia on riittävän tukevaa arkiajoon.


Usein kysytyt kysymykset - Kameratori\n» Onko ostoksellani takuuta?\n» Miten voin myydä tuotteitani Kameratorille?\n» Mitkä ovat toimitusehtonne?\nAsiakkaalla on oikeus peruuttaa Kameratori.fi:n kautta tekemänsä tilaus 14 päivän kuluessa tuotteen vastaanottamisesta. Tilaus peruutetaan ilmoittamalla tästä tuotteen myyjälle. Peruutusilmoitus voidaan tehdä myös tuotteen palauttamisen yhteydessä. Palauttaessa tuotetta tulee se paketoida huolellisesti ja postittaa myyjän antamien ohjeiden mukaan. Palautukseen tulee liittää mukaan alkuperäinen tilausvahvistus, asiakkaan yhteystiedot ja tilinumero, jolle asiakas haluaa kauppasumman palautettavan. Tilauksen yhteydessä aiheutuvia postikuluja ei hyvitetä siltä osin kuin toimituskulut ylittävät myyjän tarjoaman edullisimman toimitustavan hinnan. Asiakas vastaa tuotteen palauttamisesta aiheutuvista kustannuksista.\nMiten voin myydä tuotteitani Kameratori Oy:lle?\nVoit pyytää tuotteistasi hinta-arviota sähköpostitse. Katso tarkemmat ohjeet tarjouspyyntösivulta.\nKameratori.fi verkkokaupan toimituskulut ovat lähtökohtaisesti kiinteät riippumatta tilauksen suuruudesta. Toimituskulut ovat myyjäkohtaiset, eli ostaessasi tuotteita yhtä aikaa usealta myyjältä, tulevat postikulut aina kutakin myyjää kohden.\nJos tuotteella on tästä poikkeava toimituskulu tai toimitustapa, ilmoitetaan siitä tilauksen yhteydessä.\nLue lisää kuntoarvioistamme täällä.\nLue yleiset toimitusehtomme täältä.


Korona ei tartu digityökaluihin, kirjoittaa TAMKin yliopettaja Sini Jokiniemi. | Robins | Tampereen korkeakouluyhteisö\nYritysten kasvu ja kansainvälistyminen uusille markkina-alueille on mahdollista, vaikka matkustamista ulkomaille tällä hetkellä rajoitetaankin. Korona ei nimittäin tartu digityökaluihin. Menestyvät suomalaiset pk-yritykset hyödyntävät maailmanvalloituksessaan Born Digital -otetta ja ovat nostamassa myyntiprosessia kilpailutekijäkseen, kirjoittaa myynnin vuorovaikutuksen yliopettaja Sini Jokiniemi TAMKista.\nMiten tässä poikkeuksellisessa ajassa voi kasvaa ja kansainvälistyä?\nTässä blogissa esitetään kysymykseen vastauksia, jotka on innolla kerrottu ja kuultu Tampereen korkeakouluyhteisön ROBINS-hankkeessa toteutetuissa haastatteluissa viime keväänä, keskellä korona-pandemian tiukimpia rajoituksia.\nKorona ei tartu digityökaluihin\nMukaan haastatteluihin valikoitui 30 suomalaista pk-yritystä, joiden liikevaihto on ollut jo pidempään kasvujohteinen, jotka ovat laajentaneet toimintaansa Suomen rajojen ulkopuolelle ja jotka toimivat ohjelmisto- tai muilla tietointensiivisillä palvelualoilla. Menestyvien yritysten ääntä haastatteluissa edustivat yrityksissä toimivat toimitus-, myynti- ja markkinointijohtajat. Kutsutaan haastateltuja yrityksiä tässä blogissa ’menestyviksi kv-kasvajiksi’.\nOsa menestyvistä kv-kasvajista valloittaa uusia maita Born Digital -otteella. Se minimoi fyysisen presenssin maailmalla, mutta haastaa yrityksen samalla maksimoimaan läsnäolonsa digitaalisessa maailmassa.\nLue yliopettaja Sini Jokiniemen blogiteksti ”Born Digital -mentaliteetti ja skaalattu myyntiprosessi kansainvälistymisen ytimessä” TAMK-blogista.


Jokainen voi suojella Itämerta - Espoo Meri Rotaryklubi\nJokainen voi suojella Itämerta\n”Rehevöitymistä aiheuttavien typen ja fosforin päästöt Itämereen ovat vähentyneet merkittävästi 30 vuoden aikana, mutta meren tila ei kuitenkaan ole edelleenkään hyvä”, totesi John Nurmisen säätiössä toimiva Marjukka Porvari. Espoo Meri Rotaryklubissa torstaina 29. lokakuuta vieraillut Porvari kertoi Itämeren tilasta, meren suojelusta ja John Nurmisen Säätiön Itämerityöstä.\nVuonna 1992 merikulttuuria vaalimaan perustettu John Nurmisen säätiö on tehnyt tuloksellista työtä Itämeren hyväksi. John Nurmisen säätiön Puhdas Itämeri -hankkeista vastaava johtaja Marjukka Porvari valotti meri- ja rannikkoluonnon tasapainoon vaikuttavia uhkatekijöitä ja erityisesti Suomenlahden ja saaristomeren typpi- ja fosforikuormituksen tilannekuvaa ja päästöjen vähennystarpeita.\nSäätiön ensimmäinen Puhdas Itämeri -projekti oli Pietarissa vuosina 2005 – 2011 ja Pietarin vesilaitoksen kanssa toteutettu suurimpien jätevedenpuhdistamoiden fosforinpoisto.\nPietari-projektin jälkeen säätiö on käynnistänyt lähes 40 projektia Itämeren ravinnepäästöjen vähentämiseksi. Porvari totesi, että projektit on valittu toimenpiteiden kustannustehokkuuden perusteella. Kohteena on ollut pistekuormituksen vähentäminen kunnallisilta puhdistamoilta ja teollisuudesta, maatalouden hajakuormituksen vähentäminen ja mereen jo päätyneen kuormituksen vähentäminen esimerkiksi merialueen hoitokalastuksen avulla.\nEri toimijoiden toimenpiteiden seurauksena rehevöitymistä aiheuttavien typen ja fosforin päästöt Itämereen ovat vähentyneet merkittävästi 30 vuoden aikana. Vähennykset on saatu aikaan kunnallisen ja teollisen pistekuormituksen tehokkaalla leikkaamisella. Etenkin Suomenlahdella on vähennetty viimeisen kymmenen vuoden aikana huomattavasti rehevöittäviä fosforipäästöjä.\nPorvari painotti, että meren tila ei kuitenkaan ole edelleenkään hyvä, koska Itämeren pohjiin varastoituneet vanhat ravinteet vapautuvat pohjien hapettomuuden seurauksena ja maatalouden kuormaa ei ole saatu leikattua riittävästi. Valitettavasti myös ilmastonmuutos kiihdyttää Itämeren rehevöitymistä.\nEsityksen lopuksi Porvari esitteli, mitä jokainen voi omilla toimenpiteillä tehdä Itämeren hyväksi: vähentää lihankäyttöä, huolehtia esim. kesämökin jätevesien puhdistamisesta, välttää fossiilisella energialla tuotettua sähköä, suosia julkista liikennettä, ottaa veneillessä Itämeren eläimet ja linnut huomioon, suosia vaatteissa luonnonkuituja ja pinnoittamattomia kankaita sekä välttää metsien ojittamista ja harkita metsien jatkuvapeitteistä kasvatusta\nMyös rotarit ovat panostaneet Itämeren suojeluun. Klubimme on ollut mukana Silakkasoudussa, jossa kerätään varoja Vantaanjoen suojeluun, ja viime kesän rotareiden sinileväseurantaprojektissa. Porvarin esitys antoi ideoita rotareiden uusien Itämeritoimenpiteiden hahmottamiseksi.


Avoin kirje valitulle kansanedustajalle — MirkaVainikka\nEduskuntavaalien tulos pohdituttaa minua. Palasiko vastakkainasettelun aika? Kielenkäyttö koveni, ja mieleeni empi epäily liittyen kansanedustajien yhteistyökykyyn. - Juuri luottamustehtävääsi astunut kansanedustaja, todista epäilyni vääräksi teoillasi.\nTarvitsemme mallia arjen rauhan turvaamiseksi. Aikuisten ajoittain esiin tuleva kyvyttömyys sopia asioista ja tehdä yhteistyötä näkyvät monissa kohtaamissani lapsissa epäluottamuksena ja pelkona. Toivon sinulta kykyä tehdä yhteistyötä eri tavoin ajattelevien ihmisten kanssa ja näyttää lapsille esimerkkiä. Hyväksy ihminen, vaikket hänen sanojaan tekoina hyväksykään. Näytä esimerkkiä lasten lisäksi myös meille aikuisille. Itse sain jo nuoruudessani oppitunteja erilaisuuden sietoon kohtaamisissa erilaisten jengien kanssa. Osa kavereistani halusi toimia porukassa, jonka tapoja en hyväksynyt ja jonka arvoihin en sitoutunut. Ihmisten tuomariksi en myöskään ruvennut. Ihmisen voi kohdata ja hänelle voi antaa mahdollisuuden, vaikkei kaikkia hänen tekojaan hyväksykään. Asioista voi puhua.\nNuoruudessani erilaiset jengit ja jengitappelut olivat arkea niin kotiseuduilla Koillis-Helsingissä kuin Asematunnelissa. Olin ansainnut kunnioitusta ja löytänyt omat väyläni olla turvassa, mutta kaikki eivät olleet turvassa. Monet nuoret ja useat ystävistäni saivat kotoaan mallin, jossa vaikeat asiat hoidetaan väkivalloin ja päihteissä. Ei ollut mukavaa nähdä, kuinka kaverini pahoinpideltiin tai ryöstettiin ja asialla olivat tutut jengiläiset. Ei ollut kiva ajatella, että ehkä läsnäoloni olisi suojellut häntä. Vastaavaan jengitappelukulttuuriin en ole enää törmännyt, vaikka eriarvoisuus perheiden kesken sekä lasten ja nuorten elinolojen välillä on lisääntynyt. Tänään toisilla menee entistä paremmin ja toisilla entistä huonommin. Ei anneta huono-osaisuuden ja vastakkainasettelun kasvaa.\nViimeisenä toiveena minulla Irti Huumeista ry:n toiminnanjohtajana on, ettet unohda hiljaisia vähemmistöjä, kuten huumeiden kanssa kamppailevia ihmisiä ja heidän perheitään. Nyt pitää toimia ja katsoa kauas. Toivon, että näet tarpeen huumestrategian uudistamiselle, askelten viitoittamiseksi sille, kuinka huumeiden käyttöä ja huumehaittoja vähennetään ja miten käyttäjien, toipujien ja heidän läheistensä elämänlaatua edistetään. Turvataan yhdessä elinympäristöissämme arjen rauha.\nJos saan antaa yhden neuvon, toimi kokoavana voimana, katso kauas ja kokoa yhdessä muiden kanssa suuntaviivat erilaisten suomalaisten huolenpidoksi.\nLämpimät onnittelut työhösi Suomen hyväksi. Yhdessä saamme enemmän aikaan.


Kaunis jo tänään eikä vasta huomenna: Lumenen heleyttävä BB-voide\nBB-voidetta täällä, BB-voidetta siellä... Markkinoilta on nykään saatavana kyseisiä voiteita melkeimpä jokaiselta merkiltä... Täytyy sanoa, että jossakin vaiheessa alkoi jo ärsyttämään kun niitä tulvi joka suunnasta.\nEnsimmäinen kosketukseni BB-voiteisiin oli Garnierin, josta pidin aluksi mutta sitten pidemmässä käytössä voide alkoi tuntumaan tahmealta ja epämiellyttävältä. Sen jälkeen en ole BB-voiteita käyttänyt ja siirryin takaisin käyttämään meikkivoiteita... Kunnes nyt huomasin, että Lumenelle on ilmestynyt BB-voide. Lumene on mulle kosmetiikassa yksi luottomerkeistä ja tottakai oli pakko päästää testaamaan tätä kyseistä tuotetta. :)\nHELEYTTÄVÄ BB-VOIDE - Kevyt, kosteuttava ja hoitava voide auttaa tasoittamaan ihon omaa luonnollista sävyä ja peittämään ihon pienet virheet. SK 20. Ihosi näyttää tasaisen kauniilta ja luonnolliselta.\nTämä on syrjäyttänyt meikkivoiteen meikkipussistani. Voide peittää riittävästi, pysyy kasvoilla, tuoksuu ihanalle, kosteuttaa kuivaa ihoani ja levittyy kuin unelma. ♥ Ainoan miinuksen voisin antaa, että vaaleakin sävy on aika tumma, mutta siitä huolimatta voide sulautuu kasvoilleni hyvin. :) Todella nopeaa on nykyisin tehdä meikkipohja. Levitän käsin bb-voiteen koko kasvoille ja päälle sipaisen Body Shopin värintöntä irtopuuteria. Meikkipohja kestää ja tämän bb-voiteen kanssa en ole huomannut samaa kuin meikkivoiteiden kanssa, että ne valuvat päivän mittaan pois kasvoiltani, koska ihoni on _todella_ helposti rasvoittuva. Olen tähän tuotteeseen todella tyytyväinen! Arvostelu 9/10. :) Onko siellä ruudun toidella puolella kukaan tykästänyt Lumenen heleyttävään BB-voiteeseen?\nTUNNISTEET: kauneus, kosmetiikka, meikki, testailut


Päivän leffat: Pietarissa toimiva pornokuvaaja romuttaa kahden perheen elämän | Viihde | Kaleva.fi\nEtusivu Viihde Päivän leffat: Pietarissa toimiva pornokuvaaja romuttaa kahden perheen elämän\nPäivän leffat: Pietarissa toimiva pornokuvaaja romuttaa kahden perheen elämän\nSeepiasävyisenen Hirviöitä ja ihmisiä kertoo Pietarista 1900-luvun alussa. KUVA: Intercinema Agency\n★★★★ Nyt ei voi sanoa, että tv:stä tulee aina sitä samaa. Aleksei Balabanovin elokuva on hämmentävä yhdistelmä seepiansävyistä mennen maailman tunnelmaa ja viistoa, kipuilevaa ihmiskuvaa. Mieleen voi tulla David Lynchin varhaistyö Eraserhead. Sergei Makovetski on pornokuvaaja, joka ilmestyy 1900-luvun Pietarissa romuttamaan kahden perheen elämänmenon. Rappion tuntu tulee ajattomasti tykö. Ensiesitys. (Venäjä 1998)\nYle Teema & Fem keskiviikko 7.2. klo 21.30\nTV5 keskiviikko 7.2. klo 21.00\n★★★Nuorella vävykokelaalla on sata ja yksi tapaa mokata appiukon silmissä. Jay Roachin menestyskomediassa käydään niistä läpi kohtalainen otanta. Monipuolisesti tyrivän Ben Stillerin ja juron eläkeläisagentin Robert De Niron yhteentörmäyksistä irtoaa nolojen tilanteiden hiertävää huumoria pitkin matkaa, vaikka Vävypoika oon -brittisarjaan jäikin vielä matkaa. Teri Polo ja Owen Wilson ovat morsian ja muikea ex-heila. (USA 2000)\nNelonen keskiviikko 7.2 klo 22.00\nsosialistinen realisti 7.2.2018 14:06\nVenäläisleffoja toivoisin hartaasti uusintoina, ensimmäisenä tule mieleen Bulgakovin teokseen pohjautuva "Koiran sydän". Myöhäistä (1988) neuvostotaidetta parhaimmillaan! On se tosin tuubissakin, mutta suomalainen teksti tietysti puuttuu ja elokuvanautinto kärsii.\nRusettipää 7.2.2018 08:16\nVenäjällähän on vanha prostituutiokulttuuri ja tämän päivän nuorimmat pornomallit tulevat myös sieltä. Itse asiassa eräässä julkisessa lausunnossaan länsimaiselle medialle presidentti Putin kehui kauniita venäläisiä tyttöjä, jotka kelpaavat varsinkin liikemiehille.\nsosialistinen realisti 7.2.2018 14:09\nSamaa ovat kehuneet Ukrainan ja Valko-Venäjänkin johtajat. Ei siis prostituutiota - kuten ei Putinkaan - mutta naisten kauneutta. Pitänee nuorten kohdalla paikkansakin.


GET READY vahvistaa merialuesuunnittelun yhteistyötä Itäisellä Suomenlahdella | Turun yliopisto\nGET READY vahvistaa merialuesuunnittelun yhteistyötä Itäisellä Suomenlahdella\nGET READY -projektin työpajassa pohdittiin Suomen merialuesuunnittelussa havaittuja hyviä käytänteitä sekä toimintatapoja, jotka edistäisivät vuorovaikutusta Venäjän kanssa Itäisellä Suomenlahdella. Sidosryhmien osallistaminen ja sitouttaminen suunnitteluprosessiin nähtiin keskeiseksi onnistumisen edellytykseksi. Maa- ja merialueiden vuorovaikutussuhteiden kartoittaminen ja huomioiminen suunnittelussa koettiin kehitettäväksi asiaksi. Suunnittelun syklisyyttä sekä erityisesti arviointi- ja seurantavaiheen merkitystä korostettiin, koska kerättyä tietoa voidaan hyödyntää seuraavalla suunnittelukierroksella.\nSuomen ensimmäinen kansallinen merialuesuunnitelma on edennyt hyväksymisvaiheeseen. Merialuesuunnittelu on monitahoista vuoropuhelua, jossa ylitetään rajoja ja rajapintoja. Sillä on myös luonnostaan kansainvälinen ulottuvuus, koska rannikko- ja merialueiden kestävän käytön edistäminen hyötyy rannikkovaltioiden välisestä vuorovaikutuksesta ja yhteistyöstä. GET READY -projekti vahvistaa osaltaan yhteistyötä Suomen ja Venäjän välillä. Hankkeessa vaihdetaan näkemyksiä ja kokemuksia merialuesuunnittelua ja rannikkoalueiden kestävää käyttöä edistävistä menetelmistä ja käytänteistä.\nMarraskuussa suomalaisille merialuesuunnittelun vastuutahoille ja tutkijoille järjestettiin etätyöpaja, jossa keskusteltiin merialuesuunnittelun parhaista käytänteistä Suomi-Venäjä -yhteistyön kehittämisen näkökulmasta. Nostettiin esille toimintatapoja, jotka Suomen suunnitteluprosessissa on koettu hyviksi ja pohdittiin millaiset toimintatavat voisivat edistää lähialueyhteistyötä. Parhaista käytänteistä keskusteltiin kolmen eri teeman kautta: 1) miten ekosysteemilähestymistapa saadaan vietyä periaatteen tasolta käytännön tasolle, 2) miten maan ja meren vuorovaikutus toteutuu suunnittelutoiminnassa ja -järjestelmissä sekä 3) millaiset ovat sidosryhmien osallistamisen parhaat toimintatavat sekä kansallisesti että Venäjä-yhteistyön näkökulmasta.\nTyöpajan keskusteluissa korostui erityisesti sidosryhmien sitouttamisen tärkeys merialuesuunnitteluprosessiin heti suunnitteluprosessin alkuvaiheesta lähtien. Merellisten käyttäjien tarpeista lähtevässä suunnittelussa koettiin Suomessa onnistutun, mutta sen tärkeyttä ei voi olla korostamatta jatkossakaan; Suomenkin prosessissa seuraavalle suunnittelukierrokselle huomioitaviksi on noussut esiin asioita, jotka vaativat syvemmälle menevää sidosryhmien huomiointia. Sidosryhmien varhaisen osallistamisen hyödyiksi nähtiin myös laajempi sitoutuminen toimenpiteisiin sekä mahdollisuus nostaa esille vaikeitakin asioita ja sovitella eri intressejä yhteen jo suunnitteluvaiheessa. Korostettiin, että merialuesuunnittelu on syklinen prosessi, jossa opittavaa riittää jokaisella suunnittelukierroksella. Samalla painotettiin merialuesuunnitelmien hyväksymisen jälkeen alkavan arviointi- ja seurantavaiheen merkitystä, sillä se tuottaa tietoa ja lisää käytännönläheisiä näkökulmia, joita voidaan seuraavalla suunnittelukierroksella hyödyntää.\nMerialuesuunnitelma alkaa rantaviivasta, vaikka monet maalla tapahtuvat toiminnot vaikuttavat mereen. Siksi maan ja meren vuorovaikutuksen huomioiminen suunnittelussa on tärkeää. Suomen merialuesuunnittelussa näitä yhteyksiä on osoitettu ja kokonaisuuksia on pyritty hahmottamaan. Huomionarvoista on, että kerrannaisvaikutukset näkyvät molempiin suuntiin – niin mereltä maalle kuin maalta merelle. Tätä haastavaksi koettua, mutta prosessin ja lopputulosten kannalta keskeistä asiaa tullaan tarkastelemaan arviointi- ja seurantavaiheessa. Satamat ovat hyvä esimerkki vaikutussuunnasta mereltä maalle; satamalogistiikka edellyttää maa-alueella tapahtuvaa liikennejärjestelmien tarkkaa suunnittelua, ja siten satamien kehittäminen vaikuttaa tie- ja raideliikenneratkaisuihin maalla.\nVenäjällä järjestettiin samankaltainen työpaja samojen teemojen puitteissa. Erilliset tilaisuudet pidettiin, jotta keskustelua niissä voitiin käydä omilla kielillä. Työpajoissa käytyjä keskusteluja tullaan summaamaan yhteiseen raporttiin, joka julkaistaan myöhemmin vapaasti saataville yhtenä hankkeen tuotoksena.\nGET READY (Getting Ready for the Cross-Border Challenges: Capacity Building in Sustainable Shore Use) pyrkii edistämään herkän Itäisen Suomenlahden rannikkoalueiden kestävää käyttöä. Hanke saa rahoitusta Kaakkois-Suomi – Venäjä CBC 2014–2020 ohjelmasta. Ohjelmaa rahoittavat Euroopan Unioni, Venäjän Federaatio ja Suomen Tasavalta. Tukikelpoinen ohjelma-alue koostuu nk. ydinalueesta, jonka muodostavat Suomen puolella Etelä-Karjala, Etelä-Savo ja Kymenlaakso ja Venäjällä Pietari ja Leningradin alue sekä niitä ympäröivät liitännäisalueet, kun taas Turku on Moskovan ohella ohjelmassa mukana tukikelpoisena alueena merkittävänä talous- ja kulttuurikeskuksena.\nHanketta johtaa venäläisyritys Eco-Express-Service LLC. Muut kumppanit ovat Valtiollinen hydrologian instituutti ja Pietarin valtiollinen yliopisto Venäjältä sekä Kaakkois-Suomen ammattikorkeakoulu XAMK, Meriturvallisuuden ja -liikenteen tutkimusyhdistys Merikotka ry, Suomen ympäristökeskus SYKE sekä Turun yliopisto Suomesta.


Esteettistä Mielihyvää: LUUKKU 2 - Cozy: Ultra Satin Lip\nEnsimmäinen luukku on arvottu ja voittajaksi valikoitui Kukka-Maaria! Onnea!\nOlipa mukava lukea teidä joululahjatoiveita, toivottavasti toteutuvat :)\nToisessa luukussa jatketaan Ultra Satin Lipseillä. Ihana oranssinpunainen Cozy, sopii arkeen, juhlaan ja näyttää hyvältä kaikilla ihonväreillä. Tosi ihana vaikka pikkujouluihin, jos jollain on vielä edessä :)\nYks mun lempparisävyistä ja niin miellyttävä huulissa.\nArvontaan osallistut kommentoimalla: Millainen olisi sun unelmien Joulu?\nArvonta on avoinna keskiyöhön ja arvon voittajan seuraavana aamuna. Muistathan jättää sähköpostisi, niin olen voittajaan yhteydessä :)\nTunnisteet: Blogijoulukalenteri, colourpop, cozy